text:
पटना। बिहार मे सार्वजनिक निजी भागीदारी क तहत स्वास्थ्य क्षेत्र मे भेल एकटा अदभुत पहल इ साबित क देलक अछि जे कोना तकनीक क इस्तेमाल स ग्रामीण क्षेत्र मे स्वास्थ्य प्रणाली मे अहम सुधार आनल जा सकैत अछि। इ पहल बिल ऐंड मेलिंडा गेट्स फाउंडेशन केलक अछि। ‘अनन्या’ नाम क एहि परियोजना मे मोबाइल मे इस्तेमाल भ रहल मूल्य वर्धित सेवा क बखूबी इस्तेमाल भेल अछि। एकर तहत गर्भवती महिला आ माता कए जीवन रक्षक संदेश पठाउल जाइत अछि। एतबे नहि एहि अदभुत पहल क तहत स्वास्थ्य कर्मी कए हुनकर मोबाइल क जरिये स्वास्थ्य प्रशिक्षण सेहो देल जाइत अछि।
एहि परियोजना क विकास बेंगलूर स्थिति मूल्य वर्धित सेवा प्रदाता ऑनमोबाइल केलक अछि। फाउंडेशन क अनुसार एकर तहत दूटा सेवा मोबाइल कुंजी आ मोबाइल एकेडमी बिहार क आठटा जिला मे शुरू कैल गेल अछि। धीरे-धीरे अन्य जिला मे एकर शुरुआत होएत। मोबाइल कुंजी सेवा गर्भवर्ती महिला आ माता सब कए मातृत्व आ शिशु देखभाल क विषय पर जीवन रक्षक संदेश दैत अछि। इ संदेश सामुदायिक स्वास्थ्य कर्मी क मोबाइल फोन स मुफ्त शॉर्ट कोड्स डायल क प्राप्त कैल जा सकैत अछि।
फाउंडेशन एहि सेवा क शुरुआत लेल एयरटेल, आइडिया, टाटा, रिलायंस आ वोडाफोन सहित पांचटा दूरसंचार कंपनी संग समझौता केलक अछि। सस्ता दर पर इ सेवा पहुंचेबा लेल इ कंपनी अपन मानक आईवीआर दर 90 प्रतिशत तक कम करबा पर सहमत भ गेल अछि। बिल ऐंड मेलिंडा गेट्स फाउंडेशन क वरिष्ठï प्रोग्राम अधिकारी कहला जे ओ अपन सहयोगी बीबीसी मीडिया एक् शन क मदद स हम राज्य मे किछु सर्वेक्षण केलहुं जाहि स हमरा एहि सोच पर मुहर लागि गेल जे ग्रामीण महिला तक पहुंचेबा लेल मोबाइल फोन सबस बेहतर माध्यम भ सकैत अछि। हम देखलहुं जे राज्य मे 80 प्रतिशत ग्रामीण महिला लग मोबाइल फोन क पहुंच अछि जखनकि मात्र 25 प्रतिशत लग रेडियो बा टेलीविजन अछि।
बिहार मे करीब 200,000 सामुदायिक स्वास्थ्य कर्मी छथि जाहि मे स 40,000 एहि नव सेवा क जद मे आबि गेलाह अछि। बीबीसी मीडिया एक्शन क परियोजना प्रबंधक प्रियंका दत्त कहैत छथि जे इ अदभुत पहल नहि केवल तकनीक क बेहतर इस्तेमाल कए देखा रहल अछि बल्कि इ लोकक जीवन मे सेहो सकारात्मक बदलाव आइन रहल अछि। सार्वजनिक-निजी भागीदारी एकरा सस्ता आ टिकाऊ बना देलक अछि। ‘अनन्या’ क शुरुआत 2011 मे भेल छल जे बिहार सरकार आ बिल ऐंड मेलिंडा फाउंडेशन क बीच आपसी सहयोग क मसौदे पर आधारित छल।
साभार- बीएस हिंदी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


c: text/html

text:
गजानन मिश्र
एकटा छल नाथपुर । सुपौल जिला के छातापुर सँ उत्तर और बलुआ बाज़ार सँ दक्षिण तथा प्रतापगंज सँ पूरब,अररिया जिला के नरपतगंज सँ पश्चिम। एकर पुरबी कात मे जे धार बहैत छैक,तकरा सुरसर के नाम सँ जानल जाईत अछि। वर्तमान मे नाथपुर और एकरा सँ सटल साहेबगंज,राजगंज ग्रामीण क्षेत्र अछि, मात्र राजस्व मौजा। मुदा नाथपुर लगभग 150 वर्ष पहिने धरि तत्कालीन सहरसा, सुपौल, मधेपुरा, अररिया, पुरनिया, कटिहार, किशनगंज, खगरिया, नौगछिया तथा एहि सँ लागल नेपाल तराई क्षेत्र के सभ सँ पैघ बाज़ार छल। ओहि समय मे कोसी नदी सुरसर बाटे बहैत छलीह। नाथपुर कोसी नदी के पश्चिमी कात मे स्थित छल। फ्रांसिस बुकानन के पुरनिया रिपोर्ट 1809-10 सँ जानकारी भेटैत अछि जे तत्कालीन पुरनिया जिला के सभ सँ पैघ बाज़ार नाथपुर छल, जतय तत्कालीन बंगाल सूबा के प्रतिष्ठित व्यापारी जगत सेठ के कोठी सेहो छल। एतय अंग्रेजी हाकिम,निलहा साहेब,शोरा के कोठीवाल आदि सभ रहैत छलाह। पुरनिया जिला के पहिल पक्का मकान एहि ठाम छल। वर्तमान निर्मली सँ ल’ पुरनिया धरि तथा नेपाल तराई के धान,चाउर,सरिसो,घी,शक्कर, माछ, नील, शोरा, लकड़ी, नेपाली दवा-जड़ी-बूटी, आदि नाथपुर मे 2000 हज़ार मन के नाव पर लादि कोसी नदी के मार्गे कलकत्ता पठाओल जाईत छल एवं एहिना कलकत्ता सं आयात होईत छल। तत्कालीन तिरहुत के परगना यथा-नरसिंहपुर कुढा, मल्हनी, नारेदीगढ़, कब्खंड और उत्तराखंड के लेल नाथपुर मुख्य navigation केंद्र तथा प्रमुखतम बाज़ार छल। एही नाथपुर मे फ्रांसिस बुकानन कोसी नदी मे माछ के सर्वे 1807-8 मे कयने छलाह जाहि मे हुनका 132 प्रकार के माछ कोसी नदी मे भेटलनि।
ई नाथपुर एकटा परगना सेहो छल। एकर उल्लेख परगना के रूप मे आइन-ई-अकबरी मे अछि। अंग्रेजी शासन काल के शुरू मे पुरनिया जिला मे नाथपुर परगना छल। ओना एहि सं पहिने नाथपुर परगना सूबा बिहार के सरकार मुंगेर के शासन के अंतर्गत छल जकरा सँ सूबा बंगाल के सरकार पुरनिया के फौजदार सैफ खान नाथपुर 1722 ई मे छीन क’ एकरा पुरनिया मे मिलौलनि।
नाथपुर 19 वी सदी धरि तत्कालीन बंगाल सूबा के एक व्यस्ततम राजमार्ग अवध-तिरहुत-पुरनिया- बंगाल पर एक महत्वपूर्ण पड़ाव छल। तिरहुत के राजधानी दरभंगा सं झंझारपुर- मधेपुर-परसरमा- प्रतापगंज- नाथपुर धरि राजमार्ग छल। नाथपुर मे कोसी नदी पार करबाक व्यबस्था छल। ओहि पार मटियारी-अररिया-पुरनिया अथवा रानीगंज-श्रीनगर-पुरनिया सड़क अलग-अलग काल खंड मे चलन मे छल। पुरनिया सँ ताजपुर होईत दिनाजपुर अथवा गौड़-बंगाल के सड़क प्राचीन काल सँ चलन मे रहल अछि। एहि प्रकारें दिल्ली-अवध-दरभंगा- पुरनिया-गौड़ राजमार्ग पर नाथपुर एक प्रमुख पड़ाव छल। आई जे फोर-लेन सड़क अछि,से प्रायः कनेक भिन्नता संग अही लाइन पर अछि।
दरभंगा-मधेपुर-नाथपुर सड़क के दुरी 25 कोस छल जेना ईस्ट इंडिया कम्पनी के अभिलेख मे दर्ज अछि। एहि राजमार्ग पर 12-13 म’ कोस पर मधेपुर अवस्थित अछि अर्थात मधेपुर दरभंगा-नाथपुर राजमार्ग के मध्य मे अछि। मधेपुर 19 वी सदी धरि तत्कालीन तिरहुत के एक पैघ बाज़ार छल और 1877 ई मे हन्टर लिखैत छथि जे मधेपुर भविष्य मे एक खूब पैघ बाज़ार होयबाक सम्भावना राखैत अछि। की मध्य मे रहबाक कारणे एकर नाम मधेपुर पडल अछि?
मुदा 1875 ई मे कोसी अपन धारा परिवर्तन कयलक। जे कोसी नाथपुर के सटले पूरब बहैत छल, से नाथपुर के पश्चिम 5 किलोमीटर दूर घसकि बहय लागल। एहि क्रम मे नाथपुर पुर्णतः कोसी मे ध्वस्त भ’ गेल। ई तथ्य hunter 1877 ई के ग्रन्थ a statistical account of bengal मे लिखैत छथि। नाथपुर के ध्वस्त भेलाक बाद एतय सँ उत्तर स्थित अंचरा घाट/कनमा कोसी के मुख्य घाट के रूप मे विकसित भेल।
नाथपुर जाहि सुरसर धार वला कोसी के कात मे छल, से कोसी एही स्थल पर 12-13 सदी मे सेहो बहैत छलीह। 13 वी सदी मे तत्कालीन गौड़ बंगाल के पहिल मुस्लिम शासक बख्तिआर खिलजी के साम्राज्य मे जे पुरनिया शामिल छल, तकर पश्चिमी सीमा इयेह नाथपुर वला कोसी नदी छल। एहन सम्भावना प्रतीत होईत अछि जे एहू सँ पहिने जाहि सेन वंश और पाल वंश के बंगाल मे शासन छल और जाहि मे पुरनिया ओकर उत्तर-पश्चिमी सीमा-प्रांतीय सरकार छल, तकर सीमा इयेह कोसी छल जेकर पश्चिमी कात मे नाथपुर अवस्थित छल। एहि तरहे नाथपुर के अस्तित्व 9-10 वी सदी सँ होयब लगैत अछि। आई भने नाथपुर गाम मात्र अछि, मुदा तिरहुत प्रांगण के इतिहास मे सदिखन स्वर्णाक्षर मे लिखल रहत-‘एकटा छल नाथपुर।

robotstxt: allowed

filter: keep


text:
फिल्मफेयर सर्वश्रेष्ठ पार्श्व गायक पुरस्कार
फिल्मफेयर पार्श्व गायक पुरस्कार फिल्मफेयरद्वारा प्रत्येक वर्ष आयोजन केल जाइवाला फिल्मफेयर पुरस्कारक एक अङ्ग छी जे हिन्दी चलचित्र क्षेत्रमे पुरुष पार्श्व गायकद्वारा उत्कृष्ट गायनके समीक्षा करि सम्मान देल जाइत अछि। ई पुरस्कार पहिल बेर सन् १९६० मे प्रदान कएल गेल छल । पहिने ई सन् १९६७ धरि पुरुष आ महिला गायकक लेल एक छल मुदा बादमे एकरा भिन्न कएल गेल ।[१]
विजेतासभ[सम्पादन करी]
सन्दर्भ सामग्रीसभ[सम्पादन करी]
- ↑ "Best Actress Award (1953-2000)", Official Listings, Indiatimes, अन्तिम पहुँच मई ८, २०१३।


text: दड़िभंगा : अंतरराष्ट्रीय मैथिली परिषदक तत्वावधानमे 27म अंतरराष्ट्रीय मैथिली सम्मेलनक आयोजन आइसं सीएम साइंस कालेजक कामेश्वर भवनमे होयत. 21-22 दिसंबरकें आयोजित एहि कार्यक्रममे नेपालक पूर्व मंत्री रामचंद्र झा, लनामिविक कुलपति डा. साकेत कुशवाहा, डा. भुवनेश्वर प्रसाद गुरमैता, परिषदक प्रमुख धनाकर ठाकुर सहित अनेक मैथिली प्रेमी लोकनि उपस्थित होयताह. एहि सम्मलेनमे मिथिलाक विभिन्न समस्या सभ पर विमर्श होयत संगहि कोना मिथिला-मैथिली कें सब संवैधानिक अधिकार भेटतैक एहू पर चर्चा होयत. सम्मलेन विकासक मुद्दा सहित राज्य ओ मैथिली साहित्य पर इजोत देल जायत.


text: हिन्दी फ़िल्म में कावेरी झा, सोनल झा, श्रीति झा आर श्रेया झा के बाद एकटा आर सुन्दर व सौम्य मैथिल अभिनेत्रीक अवतरण भेल अछि जिनकर नाम छैन- अनुरिता झा। साहित्यकार परिवार सं संबंध राखय बाली आर भारतक नामी –गिरामी मॉडल में शुमार अनुरिता मूलरुप सं मधुबनी जिलाक ढेंगहा हरिपुरक (बख्सी टोला) निवासी छैथ। प्रख्यात साहित्यकार एवं मुख्य अभियंता उपेन्द्र नाथ झा “व्यास” केर पौत्री आर मैथिल अर्थशास्त्री शैलेन्द्र कुमार झाक सुपुत्री अनुरिता BITS पिलानी विद्यापीठ सं मैट्रिक आ पटना विश्वविद्यालय सं विज्ञान में अन्तरस्नातक केलाके बाद नेशनल इन्स्टिच्यूट ऑफ़ फ़ैशन डिजायनिंग, दिल्ली में नामांकन लय लेली, कारण हिनका बाल्यकाळ सं ही मॉडलिंग के बड्ड शौख रहनि। दिल्लीमें रहैत अनुरिता V चैनल पर प्रसारित कार्यक्रम “Get Gorgeous”(2006) केर विजेता बनलीह। 2007-08 के बाद अनुरिता मुम्बई शिफ़्ट कय गेली आर अभिनय कोर्सक समाप्ति केर उपरान्त हिन्दी फ़िल्ममें अपन भाग्य अजमाबके अवसर खोजय लगली। एकटा लघु फ़िल्ममें अभिनय सं अपन अभिनय कैरियरक शुभारंभ केने छलैथ। मुदा अनुरिता झाके अनुराग कश्यपक चर्चित फ़िल्म “गैंग्स ऑफ़ वासेपुर” सं वास्तविक सफ़लता भेटलनि आर बेसी चर्चित भेली। अहि फ़िल्म में हिनकर अभिनय अति प्रशंसनीय अछि। अनुरिता कयकटा प्रोडक्ट्स के ब्रांड अम्बेसडर सेहो छैथ। वर्तमानमें किछु प्रोजेक्ट पर हिनकर संग बातचीत चलि रहल अछि।-भास्कर झा


text:
ⓘ कुछ रंग प्यार के ऐसे भी
कुछ रंग प्यार के ऐसे भी भारतीय हिन्दी धारावाहिक छी, जेकर प्रसारण सोनी पर २९ फरवरी २०१६ से शुरू भेल। ई धारावाहिक के निर्माता यश पटनायक आर ममता यश पटनायक अछी।
1. सारांश
देव एक बहुत पैग व्यापारी छी, जे अपन माँ ईश्वरी आर तीन बहन के साथ रहैत अछी। देव आठ वर्ष क उम्र मे ही अपन पिता क देहवासन भ चुकल अछी। उनकर माँ ईश्वरी अपन बच्चा क पालैक हेतु बहुत से त्याग करैत अछी । देव अपन माँ के खुशी के लेल कुछ भी करैक तत्पर रहैत अछी। ओ एही के चलते अपन प्रेमिका सोनक्षी से सेहो दूरी बना लैत अछी, क्या कि उनकर माँ ओकरा पसन्द नै करैत अछी।
2. कलाकार
- चेष्ठा भगत - नेहा
- पवन चोपड़ा - नताशा के पिता
- रूप दुर्गपाल - नताशा गुजराल
- अंकिता बहुगुणा - रिया
- जिया खान - बाल कलाकार
- शाहीर शेख - देव दीक्षित
- मुश्ताक खान - ईश्वरी के भाई
- हेमन्त चौधरी - डॉ॰ सिन्हा
- एरिका फर्नांडेज़ - डॉ॰ सोनाक्षी बोस
- मून बेनर्जी - सोनाक्षी की माँ
- आशिका भाटिया - निक्की
- सुप्रिया पिलगावकर - ईश्वरी दीक्षित


text:
जनकपुरधाम, असोज ९ गते । ‘रेल्वे सम्बन्ध मे व्यवस्था करबाक लेल बनल विधेयक, २०७६’ उपर राष्ट्रियसभा अन्तर्गत के विधायन व्यवस्थापन समिति शुक्रदिन सँ छलफल सुरु कयलक अछि ।
सिंहदरबार मे समितिक बैसल बैसार मे सांसदसभ विधेयक के प्रस्तावना मे रेल्वे के विकास, विस्तार गरी सुरक्षित, नियमित, भरपर्दो, स्तरीय आ प्रकावकारी सँगसँगे गुणस्तरीय सेवा सञ्चालन करबाक विषय समेतत राखए पडबाक बात जोड देल गेल अछि ।
अखनि प्रस्तावित विधेयक मे गुणस्तरीय शब्द नहि राखल गेल अछि । सांसदसभ नेपाल रेल्वे बोर्ड स्थापना क नेपाल मे रेल्वेको विकास आ विस्तार क सुरक्षित, नियमित, भरपर्दो, प्रभावकारी तथा गुणस्तरीय रेल्वे सेवा सञ्चालन करबाक लेल व्यवस्था के विधेयके मे स्पष्ट पाडवाक बताओल गेल अछि । सांसदसभ सेवा सुविधा देबए नहि सकएवाला विषय सभके विधेयकम मे समावेश नहि करबाक बात पर जोड देने अछि ।
भौतिक पूर्वाधार तथा यातायात मन्त्रालयक सहसचिव गोपाल प्रसाद सिग्देल रेल्वे सेवा के नाम ‘नेपाल रेल्वे’ राखवाक चाहि बतौलनि । निजी क्षेत्र सँ समेत रेल्वे सेवा सञ्चालन होबए सकबाक भेलाक कारणे सरकारी रेल्वेक नाम के अगाडि नेपाल राखल जाइत उपयुक्त होइत बतौलनि । तहिना विधेयक के प्रस्तावना मे प्रभावकारी आ गुणस्तरीय शब्द रखला सँ रेलवे सेवा के लागत बढए सकबाक कारणे हटेवाक सुझाव देलनि ।
विधेयक मे रेल्वेक सुरक्षा के लेल गठन होबएवाला सुरक्षा इकाई सम्बन्धी विषय, यात्री के भाडा आ यात्री गुण्टा मालसमान के ढुवानी महसुल तथा विलम्ब शुल्क आवश्यकता आ औचित्य के आधार मे थपघट भ सकबाक कारणे नियमावली मे समेटवाक चाहि उल्लेख कायल गेल अछि । मुदा सुरक्षा इकाई गठन नहि होबएधरि सरकारे रेलवे के सुरक्षा व्यवस्था करबाक व्यवस्था विधेयक मे अछि ।
रेल चलेबाक लेल अनिवार्य अनुमतिपत्र लेबाक व्यवस्था संगे रेल चालक वा सहचालक के अुनमति पत्र लेबाक लेल रेल्वे प्रशासक समक्ष निवेदन देबाक व्यवस्था विधेयकमे कायल गेल अछि ।
निवेदन जाँचबुझ करबाक क्रम मे रेल चालक वा सहचालक के अनुमतिपत्र देबाक उपयुक्त देखला पर रेल्वे प्रशासक रेल चालक वा सहचालकको अनुमतिपत्र देत सेहो व्यवस्थाक विधेयक मे अछि । रेल रेल चालक वा सहचालक के अनुमति प्राप्त करबाक लेल कम्ति मे माध्यमिक तह (दश जोड दुई) वा सो सरह उत्तीर्ण कयने होएबाक चाहि ।
अहि बाहेक बोर्ड सँ मान्यता प्राप्त प्रशिक्षण संस्थाबाट रेल चलाउन योग्य भेल प्रमाणपत्र प्राप्त कयने रेल चालक के हक मे कम्तीमा पाँच वर्ष सहचालक के रुप मे काम कयने होएबाक चाहि । चालक अनुमति पत्र प्राप्त करबाक लेल पच्चीस वर्ष आ सहचालक के हक मे बीस वर्ष उमेर पुरा कयने होएबाक चाहि विधेयक मे उल्लेख अछि ।


text:
मैथिली गीत काव्यक परम्परा आरम्भहिं सँ बेस ललितगर आ समृद्धशाली रहल अछि। मैथिली भाषाक जे अप्पन गुण -धर्म आ भाषाइ संरचना छैक ताहि मे एक गोट विशिष्ठ प्रकारक गेयधर्मिता घुलल-बसल अछि। जँ हमरासभ मैथिली साहित्यक आरंभिक काल पर गंभीरतापूर्वक धिआन केंद्रित करी तँ ई चीज स्पष्ट देखबा मे अबैत अछि जे मैथिली पूर्व मे सम्भवतः गीत-काव्यक भाषा केर माध्यम टा छल। तहन एम्हर आबि क' कालांतर मे मैथिली गीतकार लोकनि पहिने सँ कायम मैथिलीक चास-बास कें कतेक कायम राखि सकलाह अछि से विचारणीय प्रश्न अछि ?
चंदन कुमार झा मैथिली काव्य-संसारक युवा पीढ़ी सँ सम्बद्ध एक गोट चर्चित, गंभीर आ अंखिगर नाम छथि। मूलतः कवि, किन्तु गीत-गजल, कथा, निबंध-समीक्षा आदि सेहो समय-समय पर पत्र-पत्रिका सभ मे बहराइत रहलनि अछि। मात्र कवि मानि अन्य विधा मे सृजित हिनक रचना-संसार केँ सेहो अबडेरल नहि जा सकैत अछि। मैथिली गीत-साहित्य पर लिखनिहार-बजनिहार लोक कें चंदन जीक गीत-काव्य पर सेहो विचार करबाक चाहियनि।
चंदन कुमार झाक तीन गोट गीत ::
१).
प्रेम पर तलवार कतबो चलत ताहि सँ की हेतै
प्रेम आखर-खण्ड उनटे जगतभरि छिड़िया जेतैक
घृणा परसय लोक बिच किछु लोक जे संसार मे
ठाठ जे देखइत कियो अछि लोक-अत्याचार मे
ऊँच नहि कहियो दनुज ओ मनुजता सँ भ' सकत
भविष्यो एहि इरखे सँ प्रेम केँ अपना लेतैक
प्रेम पर तलवार कतबो चलत ताहि सं की हेतैक
प्रेम-आखर-खण्ड उनटे जगतभरि छिड़िया जेतैक
रौद मे तपि स्वयं शीतल ज्योति बिलहय चन्द्रिका
क्षणहि मे केहनो सघन तम चीरि दइए दीपिका
त्याग, तप, संघर्ष सँ की दुष्ट कहियो सकि सकत
पुण्य केर आभा सदति दिनमान सन बढ़िते जेतैक
प्रेम पर तलवार कतबो चलत ताहि सँ की हेतैक
प्रेम-आखर-खण्ड उनटे जगतभरि छिड़िया जेतैक
प्रेम मधुरस पीबिते भ' जाइछ तिरपित आत्मा
प्रेम तँ थिक ब्रह्म, प्रेमहि मे बसथि परमात्मा
सृजन केँ निज धर्म बूझि ई सर्जना करिते रहत
एकर संहारक प्रयासी केँ सफल नहि भ हेतैक
प्रेम पर तलवार कतबो चलत ताहि सँ की हेतैक
प्रेम-आखर-खण्ड उनटे जगतभरि छिड़िया जेतैक
२).
लगै छल भार जे जीवन
लगैछ उपहार से जीवन
अहाँक मुस्कीक स्पर्शेँ
भेल भकरार सन जीवन
रहय उन्मुक्त ई जहिया, छनने छलैक जड़ता
सिनेहक सूत मे बन्हिते, पैसिलै अङ्ग चंचलता
सुखायल ठोढ़ सटलै ठोढ़ सँ कि मधु सँ भिजलै
बहल जे नयन सँ सरिता
बनल रसधार सन जीवन
रहय छल कान पाथल बाटपर, पदचाप सुनबा लए
कुचरिते काग केर मन दोड़ि जाए सम्वाद सुनबा लए
मिलनक बेर आयल अछि कि मधुमास अछि आयल
अहाँक दू-बोल कि छुलकै
बाजल तार सन जीवन
लगय छल रूप ई अप्पन केहन कुदरूप सन पहिने
लगय छल चित्र अहूँ केर नहि अपरूप सन पहिने
निहारै छी अहाँ हमरा, निहारी हम अहाँ केँ
अनुपम रूप देखि नेहक
भरल श्रृंगार सँ जीवन
लगै छल भार जे जीवन
लगैछ उपहार से जीवन
अहाँक मुस्कीक स्पर्शेँ
भेल भकरार सन जीवन
३).
आइ उचितवक्ता जे जग मे, से कहबैत मरखाह अछि
जानय लल्लो-चप्पो जे बड़, से सभ बनल गवाह अछि
जे जनैत अछि उनटा-फेरी
मंत्र जकर छओ-पाँच
से पबैत अछि उँचगर आसन
दसटा लोकक माँझ
लोक बुझैए सज्जन ओकरे, जक्कर मोन घवाह अछि
जानय लल्लो-चप्पो जे बड़, से सभ बनल गवाह अछि
जे जनैछ नहि पेँच-पाँच से
कहबय-बुद्धिक काँच
हितहुँ-मीत नचाबय ओकरे
दसगर्दा मे नाच
परतारब'क प्रताड़न सहि-सहि, शुद्धा भेल तबाह अछि
जानय लल्लो-चप्पो जे बड़, से सभ बनल गवाह अछि
केहनो शीत-बसात चीड़ि कऽ,
लहकि उठैत अछि आँच
झूठक बढ़ि जाइ जतेक प्रवलता
जीतय सदिखन साँच
अज्ञानी केँ ज्ञानक ज्योति, लगैत बड़ झरकाह अछि
आइ उचितवक्ता सभ जग मे, तेँ कहबैत मरखाह अछि
●●●


text:
खबर अछि जे दिल्ली सं दरभंगा जाए काल स्वतंत्रता सेनानी सुपर फास्ट ट्रेन मे हुनकर तबियत अचानक खराब भs गेलन्हि. ई देखैत हुनका संग यात्रा करि रहल यूपी के वरिष्ठ नेता जनेश्वर मिश्रजी हुनका बलिया मे उतारि लेलखिन्ह आ अस्पताल मे भर्ती करा देलखिन्ह . मुदा कोनो खास सुधार नहिं भेलन्हि . एहि के बाद सीपीआई मधुबनी जिला मंत्री डा. हेमचंद्र झा हुनका दरभंगा लs आनलखिन्ह. भोगेन्द्र जी मधुबनी सं पांच बेर सांसद रहि चुकल छथिन्ह . किसान आंदोलन आओर स्वतंत्रता आंदोलन सं जुड़ल रहल छथिन्ह. मिथिला मे जमीन सं जुड़ल नेता मे हिनकर स्थान सभ सं आगां छनि.
नवका- पुरनका लेख सर्च करु...
भोगेन्द्र झा जीक हालत गंभीर
खबर अछि जे दिल्ली सं दरभंगा जाए काल स्वतंत्रता सेनानी सुपर फास्ट ट्रेन मे हुनकर तबियत अचानक खराब भs गेलन्हि. ई देखैत हुनका संग यात्रा करि रहल यूपी के वरिष्ठ नेता जनेश्वर मिश्रजी हुनका बलिया मे उतारि लेलखिन्ह आ अस्पताल मे भर्ती करा देलखिन्ह . मुदा कोनो खास सुधार नहिं भेलन्हि . एहि के बाद सीपीआई मधुबनी जिला मंत्री डा. हेमचंद्र झा हुनका दरभंगा लs आनलखिन्ह. भोगेन्द्र जी मधुबनी सं पांच बेर सांसद रहि चुकल छथिन्ह . किसान आंदोलन आओर स्वतंत्रता आंदोलन सं जुड़ल रहल छथिन्ह. मिथिला मे जमीन सं जुड़ल नेता मे हिनकर स्थान सभ सं आगां छनि.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 26 मार्च 2013
भोजी-सरहोजि-सजनी-सारि
रंगक वर्षामे भीजल छी
भाँगक नशामे माँतल छी
ने सूतल छी ने जागल छी
फागक धारमे भासल छी
यै भौजी भऽ जाउ तैयार
छोड़ब अहींपर रंगक धार
जुनि काँच बुझू हम पाकल छी
बड सक्कत छी जुनि फाटल छी
सासुरक दुलरूआ हम छाँटल छी
अहीं लेल एतऽ आयल छी
राँगबे करब तँ की करतै सार
यै सरहोजि बिसरि जाउ सासुरक संसार
ने ठीक छी ने पागल छी
ई बात सत्त जे पियासल छी
काज-धाज छोड़ि आयल छी
विरह बड भेल तें घायल छी
मुदा आनलौं जेबी भरि अबीर प्यार
यै सजनी रंग लगबा लिअ यार
छी छोट मुदा मोन जीतल छी
लोंगिया मिरचाइ मुदा शीतल छी
यौवनक नव रससँ भीजल छी
ठंढियोमे बड धीपल छी
अहाँ लेल तँ छै नोट हजार
आउ सारि करब रंगक बौछार
भौजी-सरहोजि-सजनी-सारि
सब थाकि गेल पिचकारी मारि
अमित मिश्र


text:
मैथिली फ़िल्म आ रंगमंच पर मैथिल
महिला रंगकर्मीक खगता सब दिनसं रहल अछि। मुदा एहिके बादो किछु एहनो मैथिलानी छैथ जे
पारम्परिक व सामाजिक अड़चनक सीमा लांघैत अपन रंगमंच, फ़िल्म व सीरियलमें अपन अभिनय
कौशल देख़ा रहली अछि। एहने मैथिल महिला रंगकर्मीमें एकटा सुन्नर ,सौम्य नाम अछि सुधा
झा जेकि रंगमंच, सीरियल आ फ़िल्मसं जुड़ल छैथ आ मैथिली- भोजपुरी सिनेमा उद्योगक चरित्र अभिनेत्री रुपमें जानल जायत छैथ।
मूल रुपसं मधुबनी जिलाके
पद्माके रहनिहार सुधा जीकें अभिनयके प्रति
बाल्यकालहि सं झुकाव रहैन । परिवारक वातावरण फ़िल्मी नहिं रहितो सुधा जीकें अपन
परिवारसं बड्ड सहयोग भेट रहल छैन। अपन अभिनय यात्रा प्रारंभ करैत ओ सर्वप्रथम सौभाग्य
मिथिला टीवी चैनल केर एकटा नीक सीरियलमें अभिनय केलीह । अपन दिल्ली प्रवासक
क्रममें सुधा जी दिल्ली स्थित प्रसिद्ध नाट्य
संस्था मैलोरंगसं जुरलैथ। संग संग सुधा जी मीडियासं जुड़िकए काज करैत रहली। हिनका कैट
वॉकमें पुरस्कार सेहो भेटल छलैन। वर्ष 2011 में मैलोरंग द्वारा मैलोरंग द्वारा हिनका प्रमिला झा सम्मान सं सम्मानित कयल
गेल। किछु हिन्दी सीरियल आओर फ़िल्ममें काज केने छैथ। मैथिली सिनेमामें प्रख्यात
निर्देशक मुरलीधर जी अपन फ़िल्म “सजना के अंगना में सोलह सिंगार” में ,आ भोजपुरी
सिनेमा में निर्देशक मनोज श्रीपति जी अपन भोजपुरी फ़िल्म “चुन्नु बाबू सिंगापुरी”में
सुधा जीकें पहिल ब्रेक देने छलैथ । सुधा जी “तीन बैंड धारी”, “हम सब एक हैं”, एवं “तकदीर” आदि फ़िल्ममें सेहो काज केने छैथ ।
सुधा जी द्वारा अभिनित
मैथिली सीरियलमें “जंगला मंगला”, “दीयर भाउज” (सौभाग्य मिथिला), भोजपुरी सीरियल “डायन”
(महुआ), हिन्दी सीरियल “दोबारा जिन्दगी” (प्रज्ञा), “हेल्थ प्लस” (साधाना चैनल) , “सारे
जहां से अच्छा हिन्दोस्तां हमारा”, “भक्तमार की महिमा” आदि किछु नाम अछि।
सुधा जी मनोज श्रीपति द्वारा निर्देशित होमय बला
एकटा मैथिली फ़िल्ममें जल्दिये देखाई देतीह।


text:
जयनगर-दिल्ली गरीब रथ 10 सं !
जयनगर- दिल्ली निजामुद्दीन के बीच गरीब रथ 10 जुलाई सं चलय लागत. एकरा लेल जयनगर स्टेशन पर जोर- शोर सं तैयारी चलि रहल अछि. उम्मीद छै जे रेल मंत्री लालू प्रसाद यादव 10 तारीख के हरी झंडी दिखाकय गरीब रथ के रवाना करथिन्ह. उद्घाटन के लेल मंच बनाबय आओर स्टेशन के सजाबय... रंग रोगन के काज शुरू अछि. अखन ई ट्रेन सप्ताह में दु दिन चलत. जयनगर सं ई ट्रेन सोम आओर शुक्र दिन चलत आओर हजरत निजामु्द्दीन सं मंगल आओर शनि दिन खुलत. जयनगर - दरभंगा सं ई सभसं नीक ट्रेन होएत. एहि ट्रेन सं जयनगर सं दिल्ली पहुंचय में सिर्फ 21 घंटा लागत. बेरिया में 12 बजे चढु आओर दोसर दिन भोरे भोर नौ बजे दिल्ली पहुंच जाउ. एहि सं नीक ट्रेन आओर कोन होएत. गरीब ट्रेन के बोगी सभ जयनगर आबि गेल अछि. अखन ओकर जांच परख भs रहल छै. उम्मीद छै जे एहि में सभ बोगी एसी-3 रहत. मुदा एहि ट्रेन में अखन पेंट्री के सुविधा नहिं मिलत. ई अखरय वाला बात अछि. एहि पर ध्यान देबय के जरूरत छै. हां एकटा नीक गप्प ई अछि जे मिथिला के ह्रदय स्थल जयनगर...मधुबनी...दरभंगा सं गुजरय के कारण एहि ट्रेन के हर बोगी में मिथिला पेंटिंग के लगायल गेल अछि.


text:
की भेलै, मम्मी ? कोनो पहाड़ टूटि गेलै, कथिलए दुखित छेँ. ककरो मृत्यु भऽ गेल छै. हम डाक्टर लग जाइत छी, एक घण्टाक बात अछि, बस्स सभ किछु नरमल. जिद्दी कथाक नायिका गिन्नी द्वारा बाजल गेल ई वाक्य आजुक आधुनिकताक नाम पर सिगरेट, दारू आ यौन सम्बन्ध कें फैशनक रूप मे अपना रहल समाजक युवक-युवतीक कथा-व्यथा कें कथाकार सुजीत कुमार झा बेस सरल तरीका सँ प्रस्तुत कएने छथि. २०६९ साउनक अन्तिम सप्ताह मे बिमोचित पत्रकार आ साहित्यकार सुजीत झा केर तेसर कृति जिद्दी कथा-संग्रहक १२ गोट कथा बहुत रोचक आ जिज्ञासु अछि. ओना हुनक पहिल कृति चिडैं सेहो बेस रोमांचक अछि. एकटा साहित्यक विद्यार्थीक नजरि सँ सुजीत मिथिला समाज मे व्याप्त पौराणिक परम्परा सँ लऽकऽ आधुनिकताक छोट-छोट विषय सभ कें अपन कलमक माध्यम सँ सुसज्जित करय मे सफल छथि.
लाल डायरी आ जिद्दी कथाक कथ्य आ शिल्प गजब अछि. जिद्दी कथा संग्रहक पहिल कथा 'फूल फुलाइएकऽ रहल' मे जाहि तरहें नायिका अपना आगू आएल समस्याक समाधान कयलक अछि एहि समाजक महिला सभक लेल एकटा उपदेश अछि. दोसर कथा 'नव व्यापार'क महिला क्लब आ साधना कें अपना परिवार मे रहिकऽ एतेक बेसी स्वतन्त्रता मैथिल समाज मे जुनि भेटैक. तहिना तेसर कथा 'खाली घर' आइ -काल्हि अपना कें आधुनिक बुझनिहार महिला जिनका अपने निर्णय सँ पछतावा होअय, ताहि स्थिति कें कथाकार चित्रण करए मे सफल भेल छथि. चारिम कथा 'लाल डायरी'. मुदा जतेक सत्य अछि यादवजी कें मृत्यु १७ गते भेल अछि, ओतबे निर्विवाद सत्य अछि फागुन १८ गते सांझ हमरा घर पर यादवजीक आएब जकर प्रमाण लाल डायरी अछि. वाक्य झकझोरि देइत अछि आ लगैत अछि वास्तव मे आदमी कें शरीरे मरैत अछि आत्मा नहि. विज्ञान युग मे सेहो एहि बातक एहसास कराओल गेल अछि. एकर प्रस्तुति एहि मे सजीवता आनि देने अछि. तहिना पांचम कथा जिद्दी प्रत्येक परिवारक माता पिताक अपना धियापुता कें देल जाएवला स्वतन्त्रता कें सँग-सँग हुनका प्रति आओर जिम्मेवारीक उपदेश देइत अछि. सुजीतक जादूक ओ सामान बेचनिहार युवती वास्तव मे सम्मोहित करैत अछि. सातम कथा आदर्श कोनो खास प्रभावित नहि करैत अछि. मुदा अर्थहीन यात्रा मे नेहा, जिनकर व्यक्तित्व एक चुम्बक जका छलनि कोनो पुरुष स्वयं खिचाक चलि अबैत छल ताहि कें ओ मात्रे नहि समाजक बहुतो नेहा सभ दुरुपयोग करैत छथि. जाहि कारणें हुनक वैवाहिक जीवन अस्वस्थ रहल. ई मात्र कथे नहि समाजक ऐना अछि.
व्यर्थक उडानक सम्बन्ध मे एक्कहिटा बात कहब जे सुजीत मानव जातिक ओ उड़ान जे बहुत कम समय मे बहुत बड़का होइत छैक, जे बहुत थोर लोक बुझि सकैए ताहि कें अत्याधिक चतुरताक संग प्रस्तुत कयल गेल अछि. नवम कथा मे नीमा द्वारा अपना पति सोहनक लेल कएल गेल व्यवहार पर जेना श्रीनाथ चिन्तित छलथि, हमरो मोन मे स्याह प्रश्न आएल कि सोहनक पत्नीक व्यवहार निष्ठा छल कि देखावा ? संग्राहक एगारहम कथा केहन सजायक चमेलीक प्रश्न - कोन अधिकार सं ओ हमरा पोसलनि आ फेर हमरा जनसागर मे भंसा देलनि, हम जन्म सँ अनाथ छी , ओतहि पलितहुँ एहि गन्दा वातावरणक असरि तऽ नहि पडितए. हमर विश्वास किए तोड़ल गेल ? प्रश्न मात्रे चमेलीक नै भऽ समाजक प्रत्येक बच्चाक अछि, जे पोसपुत वा सतवा माता पिताक संग रहैत छथि आ दुःख भोगैत छथि. अन्तिम कथा मेनकाक हमर हृदयसं धन्यवाद अछि. की आब तऽ अहूँ नीना बनि गेल छीक जवाब नहि ओ चिचएलीह आ एकटा सुखी परिवार विध्वंश होबए सँ बचि गेल.
समग्र मे जिद्दी कथा संग्रह मैथिली पाठकक हेतु नीक कृति अछि. किताबक प्रिन्टिङ्ग, डिजाइन सेहो बढिया अछि.
लाल डायरी आ जिद्दी कथाक कथ्य आ शिल्प गजब अछि. जिद्दी कथा संग्रहक पहिल कथा 'फूल फुलाइएकऽ रहल' मे जाहि तरहें नायिका अपना आगू आएल समस्याक समाधान कयलक अछि एहि समाजक महिला सभक लेल एकटा उपदेश अछि. दोसर कथा 'नव व्यापार'क महिला क्लब आ साधना कें अपना परिवार मे रहिकऽ एतेक बेसी स्वतन्त्रता मैथिल समाज मे जुनि भेटैक. तहिना तेसर कथा 'खाली घर' आइ -काल्हि अपना कें आधुनिक बुझनिहार महिला जिनका अपने निर्णय सँ पछतावा होअय, ताहि स्थिति कें कथाकार चित्रण करए मे सफल भेल छथि. चारिम कथा 'लाल डायरी'. मुदा जतेक सत्य अछि यादवजी कें मृत्यु १७ गते भेल अछि, ओतबे निर्विवाद सत्य अछि फागुन १८ गते सांझ हमरा घर पर यादवजीक आएब जकर प्रमाण लाल डायरी अछि. वाक्य झकझोरि देइत अछि आ लगैत अछि वास्तव मे आदमी कें शरीरे मरैत अछि आत्मा नहि. विज्ञान युग मे सेहो एहि बातक एहसास कराओल गेल अछि. एकर प्रस्तुति एहि मे सजीवता आनि देने अछि. तहिना पांचम कथा जिद्दी प्रत्येक परिवारक माता पिताक अपना धियापुता कें देल जाएवला स्वतन्त्रता कें सँग-सँग हुनका प्रति आओर जिम्मेवारीक उपदेश देइत अछि. सुजीतक जादूक ओ सामान बेचनिहार युवती वास्तव मे सम्मोहित करैत अछि. सातम कथा आदर्श कोनो खास प्रभावित नहि करैत अछि. मुदा अर्थहीन यात्रा मे नेहा, जिनकर व्यक्तित्व एक चुम्बक जका छलनि कोनो पुरुष स्वयं खिचाक चलि अबैत छल ताहि कें ओ मात्रे नहि समाजक बहुतो नेहा सभ दुरुपयोग करैत छथि. जाहि कारणें हुनक वैवाहिक जीवन अस्वस्थ रहल. ई मात्र कथे नहि समाजक ऐना अछि.
व्यर्थक उडानक सम्बन्ध मे एक्कहिटा बात कहब जे सुजीत मानव जातिक ओ उड़ान जे बहुत कम समय मे बहुत बड़का होइत छैक, जे बहुत थोर लोक बुझि सकैए ताहि कें अत्याधिक चतुरताक संग प्रस्तुत कयल गेल अछि. नवम कथा मे नीमा द्वारा अपना पति सोहनक लेल कएल गेल व्यवहार पर जेना श्रीनाथ चिन्तित छलथि, हमरो मोन मे स्याह प्रश्न आएल कि सोहनक पत्नीक व्यवहार निष्ठा छल कि देखावा ? संग्राहक एगारहम कथा केहन सजायक चमेलीक प्रश्न - कोन अधिकार सं ओ हमरा पोसलनि आ फेर हमरा जनसागर मे भंसा देलनि, हम जन्म सँ अनाथ छी , ओतहि पलितहुँ एहि गन्दा वातावरणक असरि तऽ नहि पडितए. हमर विश्वास किए तोड़ल गेल ? प्रश्न मात्रे चमेलीक नै भऽ समाजक प्रत्येक बच्चाक अछि, जे पोसपुत वा सतवा माता पिताक संग रहैत छथि आ दुःख भोगैत छथि. अन्तिम कथा मेनकाक हमर हृदयसं धन्यवाद अछि. की आब तऽ अहूँ नीना बनि गेल छीक जवाब नहि ओ चिचएलीह आ एकटा सुखी परिवार विध्वंश होबए सँ बचि गेल.
समग्र मे जिद्दी कथा संग्रह मैथिली पाठकक हेतु नीक कृति अछि. किताबक प्रिन्टिङ्ग, डिजाइन सेहो बढिया अछि.
समीक्षा: विजय मस्त


text:
२० सितम्बर २०२० । मैथिली जिन्दाबाद!!
आइ एबीएम कालेज जमशेदपुर द्वारा एकटा महत्वपूर्ण वेबिनार केर आयोजन कयल गेल अछि। मैथिली भाषा-साहित्य पर कोरोनाक प्रभाव – एहि विषय पर काफी रास वक्ता लोकनि अपन विचार रखता। एहि सन्दर्भ मे ‘मैथिली जिन्दाबाद’ केर सम्पादक प्रवीण नारायण चौधरी सेहो आमंत्रित छथि आर हुनकर वक्तव्यक विषय अछि कोरोनाकाल मे मैथिली फिल्म। आउ एक नजरि दी एहि विषय पर किछु महत्वपूर्ण बात परः
मैथिली फिल्म – कोरोनाकाल मे
१. मैथिली पारिवारिक फिल्म – नीलम मैथिली – सुहागिन – २० मई २०२०ः https://www.youtube.com/watch?v=hfFW-HLqxQY
लगभग ८७,४७० व्यूज – नीलम मैथिली केर सब्सक्राइबर्स – १,६१,०००
Movie:- Suhagin Genre:- Drama Starcast:- Dharmendra Morbaita, Sangita Mishra, Mukesh Yadav, Anil Raj, Manita, Rita Srivastav, Neha Sharma, Raman Mishra, Devnath Yadav, Dipu Mishra & others Directed by:- Manoj Jha Produced by:- Dhirendra Morbaita Story by:- Seema Morbaita Dialogue by:- Rekha Jha Music by:- Ravi Da Lyricist:- B. N. Patel Singers:- Kunj Bihari, Payal Mukharji, Abinash Thakur, Bishwanath Datta, Anuradha Cinematography:- Ajay Raypuriya Edited by:- Anil Gautam Choreography:- Anil Raj Action:- Sanu Kumar Maharajan Banner:- Yash Movies Pvt. Ltd. & Neelam Films Music on:- Neelam Cassette Language:- Maithili Producer – Krishna Kumar Choudhary Copyright: Neelam Maithili (Neelam Recording Studio Pvt.Ltd.) Subscribe to Neelam Maithili Lok Geet Channel https://www.youtube.com/channel/UCBNU… Trade Inquiry : 01122757200,9873450724
२. वेभ म्यूजिक द्वारा २१ मार्च केँ अपलोड – मैथिली फिल्म ‘दूल्हा चोर’
https://www.youtube.com/watch?v=2IBbqdUnXps
लगभग १७०,००० व्यूज – वेभ म्यूजिक केर ३,७९,००,००० सब्सक्राइबर्स
Movie : Dulha Chor Cast: Kalpana Shah, Kumar Ghanshyam, Phool Singh, Pratibha Pandey, Arun Singh, Aruna Singh, Umakant Rai, Nilesh Jha, Pramod Goswami etc. Music: Suresh Anand Lyrics: Abhiraj Jha Director: Briendra Paswan Producer: Nunukant Jha “Shyamji”, Mahesh Kumar Mishra Banner: Uma Film Production, Kanti Film Production
३. अचल मिश्रा केँ डेब्यू कास्ट करैत ‘गामक घर’ फिल्म जे समसामयिक कथानक यानि गामक घर केँ उपेक्षित छोड़ि शहर मे बसबाक नया फैशन पर आधारित अछि। – https://www.livemint.com/mint-lounge/features/a-maithili-homecoming-on-screen-11590727148795.html – फिल्म प्रीमियर मुम्बई फिल्म फेस्टिवल २०१९ मे। लाइव मिन्ट मैथिली फिल्म निर्माण मे प्रयुक्त तकनीकी विषय-वस्तु जेना १९९८ मे बौक्स मे फिट फोटो ४ः३ साइज केर होइत छल, फेर २०१० मे १६ः९ केर फ्रेम मे, २०१९ मे सिनेमास्कोप मे – आर ई सब किछु एकटा फिल्मकर्मीक व्यक्तिगत फोटोग्राफीक सख आ विभिन्न मौसम मे गाम-घर एबाक आ फोटोग्राफी करबाक क्रम मे समयक परिवर्तन संग रहन-सहन आदिक परिवर्तन केँ फिल्मांकन मे करबाक प्रेरणा पर आधारित अछि।
लाइवमिन्ट सहित फर्स्ट पोस्ट, द वीक, द वायर आदि अनेकों राष्ट्रीय-अन्तर्राष्ट्रीय पत्र-पत्रिका सभ मे सेहो एहि उच्चकोटिक मैथिली फिल्म केर रिव्यू मई २०२० लौकडाउन केर समय मे प्रकाशित भेल जे पैघ स्तर पर मैथिली फिल्म प्रति दर्शक मे रुचि (रुझान) पैदा करय वला कहि सकैत छी। सामान्य संचार साहित्य मे सेहो मैथिली फिल्म पर बेसी सँ बेसी समीक्षा हो, विभिन्न साहित्यिक महोत्सव, विद्यापति स्मृति समारोह आदि मे सेहो मैथिली फिल्म पर चर्चा आ समीक्षा कयल जायत त एकर सार्थक प्रभाव दर्शकक मनोमस्तिष्क पर पड़त जेकरा बारीक पटुआ तीत होयबाक आदति पड़ि गेल छैक।
४. मैथिली फिल्म निर्माणक आइ कइएक केन्द्र अछि – संगम मैथिली, झंझारपुर जे नेपाल आ भारत केर सीमावर्ती दुनू पारक मिथिलाक्षेत्रक कलाकार आ निर्माता सब संग नीक एलायंस करैत एक सँ बढिकय एक महत्वपूर्ण काज करैत छथि। संगम सीरिज पर रिलीज अप्रैल ७, २०१९ केर एक फिल्म रमौलवाली जाहि मे बी एन पटेल समान चर्चित कलाकार आ निर्माता-निर्देशक संग आरो कइएक महत्वपूर्ण कलाकार सब काज कयलनि आ ओ फिल्म एखन धरि १ साल मे ३० लाख व्यूज प्राप्त कयलक अछि। लिंक – https://www.youtube.com/watch?v=IcDZ6_iZP28 – पहिल वर्ष कनियाँ चन्द्रमुखी आ दोसर वर्ष मे सूर्यमुखी आ तेसर वर्ष मे ज्वालामुखी होइत छैक। – एहेन-एहेन कतेको आकर्षक डायलग सब सँ भरल पुरल मैथिली फिल्म स्वाभाविके अपना दिश आकर्षित करैत छैक। संगम मैथिली केर ३,८०,००० सब्सक्राइबर छैक। झंझारपुर आ विराटनगर दू ठाम एकर रेकर्डिंग स्टुडियो छैक। आब रेकर्डिंग स्टुडियो ओना काफी रास भेटत आ काज करयवला सेन्टर सेहो शहरे-शहर खुजल देखाइत अछि। एहि तरहें मैथिली भाषाक म्यूजिक एलबम हो या फिल्म – फीचर अथवा शौर्ट, सब तरहक कार्य लेल बेतहाशा संख्या मे उद्यमी आ कलाकार सब काफी महात्वाकांक्षाक संग जुटिकय काज कय रहल देखाइछ।
५. मात्र संगम मैथिली केर उदाहरण देखल जाय त एखन धरि करीब ५ दर्जन गीति-एल्बम – अर्थात म्यूजिक केर विजुअल फिल्म प्रदर्शित भेल छैक। जाहि मे दरभंगा, मधुबनी, मोरंग, सुनसरी, सप्तरी, सिरहा, धनुषा, महोत्तरी, सुपौल आदिक कलाकार आ निर्माता लोकनिक अग्रसरता देखल जाइत अछि। होली गीत, पारम्परिक प्रेम गीत जाहि मे शब्दक श्रृंगार सभ्य आ रोचक ढंग सँ सजल अछि ताहि गीत केँ लाखों मे व्यूज भेटैत देखल जा सकैत अछि। लिंकः https://www.youtube.com/c/SangamMaithili/videos
६. महानगर मे दिल्ली सर्वाधिक मैथिली फिल्म बना रहल देखाइत अछि। तहिना मुम्बई सँ सेहो बहुत रास महत्वपूर्ण कार्य ‘मधुर मैथिली’ द्वारा करैत देखि सकैत छी। ‘मैथिली गंगा’, ‘नीलम मैथिली’, ‘म्युजिक नेपाल’, आदि कतेको पैघ-पैघ बैनर द्वारा मैथिली फिल्म व म्यूजिक एलबम केर प्रदर्शन कयल जाइत अछि।
७. गरीबक बेटी – नीलम मैथिली पर बस १ महीना पहिने रिलीज भेल छल जेकर व्यूज लगभग डेढ लाख केर आसपास अछि। जखन कि ई फिल्म पौने तीन घन्टाक अछि तथापि एतेक पैघ संख्या मे व्यूज मैथिली फिल्म केर दर्शकक भूख आ प्रेम दुनू सिद्ध करैत अछि।
८. कोरोनाकाल मे लौकडाउन केर कारण कतेको देहारी कमेनिहार मजदूरक समस्या केँ देखबयवला लघुफिल्म नेपालक एक छोट शहर सुनसरी जिलाक मुख्यालय इनरुवा केर एजोरिया फिल्म द्वारा १ महीना पहिने प्रकाशित कयल गेल आर एकरा एखन धरि १ लाख व्युअर्स देखि चुकल छथि।
९. नेपाली भाषा मे मूलतः निर्मित एक मधेशी परिवेशक फिल्म केँ मैथिलीकरण करैत निर्माता राजकुमार महतो द्वारा रिलीज कयल गेल चर्चित फिल्म ‘राज्जा रानी’ सेहो लौकडाउन केर फायदा उठेलक। बुढा सुब्बा डिजीटल द्वारा हालहि ४ मास पूर्व यूट्यूब पर रिलीज कयल गेल आर एकर व्यूज लगभग ३ लाख केर आसपास पहुँचि गेल अछि।
१०. चौरसिया इन्टरटेनमेन्ट द्वारा छौरा अगत्ती छौरी भगवती सेहो १ मास पहिने रिलीज कयल गेल जेकर व्यूज करीब डेढ लाख धरि पहुँचि गेल अछि। तहिना हिनकहि सभक दोसर फिल्म खुरलुच्ची सेहो २ मास पहिने रिलीज कयल गेल अछि जाहि मे ५० हजार केर व्यूज प्राप्त भऽ गेल अछि। मायक कर्ज फिल्म ३ मास पहिने रिलीज भेल जे ३७ हजार व्यूज प्राप्त कय लेलक अछि।
११. इजोरिया फिल्म्स इनरुवा सुनसरी नेपाल केर संचालक राजेश कुमार साह जी संग चर्चा मे ज्ञात भेल जे इजोरिया फिल्म्स केर उद्यम एकटा साइड बिजनेस केर रूप मे ओ आरम्भ कयलनि आर यूट्यूब पर मोनिटाइज्ड चैनल भेला सँ हुनका एहि उद्यम सँ कतेक लाभ, कतेक हानि आ कतेक भविष्य देखा रहल छन्हि। यैह राजेश कुमार द्वारा कोरोना पर आधारित ‘ललिया’ लघु फिल्म जाहि मे शिवम शर्मा आ अक्षिता संग अशोक मेहता – केवल ३ कलाकार सँ ४५ मिनट केर बनल ई फिल्म केना-केना लिखलनि, केना फिल्मांकन (सूटिंग) भेल आ केना सफलता हासिल कय रहल अछि। लौकडाउन मे पुलिस द्वारा देहारी कमेनिहार ठेलावला पर लाठी चार्ज आ प्रतिकार मे ओकरा सब द्वारा २ दिन सँ परिवार मे सभक भूखल रहबाक बात सँ कथा भेटलनि आ से लोकक संवेदना केँ कतेक भीतर धरि झकझोरैत अछि – बस एहि पर केन्द्रित बनि गेल ‘ललिया’ मैथिली लघु फिल्म। एहि मे कोनो विशेष ईफेक्ट्स या एडिटिंग केर मसाला नहिये बड खर्चीला कैमराक प्रयोग…. बस केवल मिथिलाक ग्रामीण परिवेश मे मजदूरक टटघर आ ताहि मे गृहस्थी योग्य चुल्हा, पटिया, सतरंजी, डिबिया, उखैड़, समाठ, सूप, कल, आदि केँ मात्र दृश्यांकन करैत बना लेलनि ‘ललिया’। केना एहि कथा सँ मिथिलाक नारी शक्ति मे एकटा छोट बच्ची केँ संघर्ष करैत देखबैत मैसेज देलनि जे अपन मिथिला समाज मे कतबो विपत्ति आबि जाय कोनो परिवार मे, ओ देह व्यापार आ अबैध धंधा मे एकदम नहि जायत, बल्कि खेत मे मजदूरी कय लेत, खत्ता उपछिकय माछ मारिकय जीवनयापन कय लेत, नहि किछु भेटतैक त गाछ-वृक्ष या खेत सँ किछु जोगार कय लेत, लेकिन अफन स्वाभिमान केँ मरय नहि देत। एहि इजोरिया फिल्म्स द्वारा एखन धरि दर्जनों छोट फिल्म आ म्यूजिक एलबम केर प्रकाशन कय ५५ हजार सँ बेसी व्यूज भेला पर आमदनी आयब शुरू होयबाक बात कहलथि राजेश कुमार जी। ओ स्वयं नीक-नीक स्क्रीप्ट सेहो लिखि लैत छथि। लेकिन हुनका जरूरत बुझाइत छन्हि प्रोफेशनल स्क्रीप्ट लिखनिहार केर। ओ स्वयं अंग्रेजी भाषा-साहित्यक स्नातकोत्तर डिग्री हासिल कयनिहार, पूर्व प्रधानाध्यापक एक निजी आवासीय विद्यालय केर, परिवारक अनेकों उद्यम-व्यवसाय, खेती-पाती – आर आब एहि सभक संग मैथिली फिल्म निर्माण मे अपन भविष्य देखि रहल छथि। हुनका बहुत नीक लगैत छन्हि जे एहि सँ मातृभाषाक रक्षा आ संवर्धन सेहो होइत अछि, कतेको लोक केँ रोजी-रोजगार सेहो उपलब्ध होइत छैक। एहि मे बहुत सम्भावना छैक।
१२. अगस्त २० तारीख २०२० केँ मैथिली रोस्ट नं. १ पर रिलीज कयल गेल फिल्म ‘डकैत’ एखन धरि ४ लाख ८० हजार बेर देखल जा चुकल अछि। नेपालक तराई मिथिला क्षेत्रक दर्जनों कलाकार केँ जोड़ि वंशीधर चौधरी-गौरव ठाकुर द्वारा निर्मित एहि फिल्म मे विशुद्ध मिथिला संस्कृति केँ झलकाबयवला कथानक देखायल गेल अछि। कोनो बेसी ताम-झाम नहि। आर एहि तरहक विशाल व्यूज सँ रेवेन्यु केर आमद मैथिली फिल्म कतेक दूर धरि जायत से देखबैत अछि।
१३. ए एम फिल्म प्रोडक्सन, दीपक दीवाना केर चैनल जेकर ९,८७,००० सब्सक्राइबर अछि आर जे मिथिला मे जीतिया आर ताहि मे माछ-मड़ुुवा केर महत्व पर आधारित ‘ढोरबा के जीतिया’ लेल बनायल एक मैथिली कामेडी शौर्ट फिल्म सितम्बर ८ तारीख रिलीज करैत अछि आर मात्र १२ दिन मे लगभग चारि लाख व्यूज भेटि जाइत छैक। गाँझ आ खेत मे जा कय माछ पकड़नाय – गरइ आ कबइ मारि विध जोगर माछ मारि ढोरबाक कथा केँ मिथिलाक असल जनजीवन केँ देखबैत ई फिल्म केर एतेक विशाल व्यूज एहि बात केँ सिद्ध करैत अछि जे राजनीतिक लोक भले मिथिला आ मैथिली केँ कोनो खाज जाति-वर्ग-समुदायक बपौती कहय, लेकिन असल बात किछु आर छैक। असली मिथिला असल जनसमुदाय केँ समेटियेकय चमकैत सभ्यताक रूप मे स्थापित छैक।
एहि तरहें आब निष्कर्ष दिश चली –
१. मैथिली भाषा केँ प्राणदान देबाक संग एकर वर्चस्व केर सही रूप देखबय के काज मैथिली फिल्म करैत अछि। फिल्म सँ भाषा केँ नवजीवन मात्र नहि बल्कि विश्व भरि मे अपन विशिष्ट ख्याति सेहो देखबैत छैक। आर एहि मे मैथिली कोनो भाषा सँ पाछू नहि अछि।
२. भाषा मे बोलीक विविधता केँ समेटबाक काज भले लिखित साहित्य मे कम भेल, किंवा साहित्यक संवर्धन-प्रवर्धन लेल अकदामिक गतिविधि मे सब बोली आ समुदाय केँ भाषा संग अपनत्व प्राप्तिक कोनो ढंगगर काज विद्यालय, महाविद्यालय, आम जीवन प्रणाली अथवा अकादमिक गतिविधि कतहु नहि भेल – लेकिन एहि गैप केँ पूर्णता प्रदान कय रहल अछि मैथिली फिल्म।
३. कोरोनाकाल एहि क्षेत्र मे अभूतपूर्व योगदान देलक कहि सकैत छी। आइ एक्जैक्ट डेटा राखब हमरा लेल संभव नहि भऽ सकल, कारण परसू १८ तारीख केँ ई टास्क आदरणीय डा. रविन्द्र कुमार चौधरी सर देलनि। समयाभाव मे बहुत किछु अध्ययन नहि कय सकलहुँ। संगहि मैथिली फिल्म हमर रुचिक सब्जेक्ट बहुत बेसी नहि रहल अछि जे पहिने सँ बहुत जानकारी समेटने रहितहुँ। हँ, हमरे अभिनीत किछु काज एहि विराटनगर मे भेल। एतय दर्जनों कलाकार आ उद्यमी सब छथि – ताहि अनुभवक आधार पर कोरोनाकाल मे संक्रमणक डर रहितो बहुत रास महत्वपूर्ण कार्य भेल अछि। एखन दर्शक सब सेहो घरहि मे बैसि खूब प्रशस्त ढंग सँ अपन मातृभाषाक फिल्म सब देखलनि से बढैत व्यूज केर हिसाब सँ कहि सकैत छी।
आउ भेटैत छी – आजुक परिचर्चा – ए बी एम कालेज, जमशेदपुर केर वेबिनार मे!


text:
ⓘ गुठीप्रसौनी गाउँपालिका
गुठीप्रसौनी गाउँपालिका नवलपरासी जिलामे अवस्थित अछि । विसं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू करैत नवलपरासी जिलामे साविकक गुठीप्रसौनी, नर्सही, पक्लिहवा आ सुस्ता गाउँ विकास समितिसभके समेट गुठीप्रसौनी गाउँपालिका घोषणा कएल गेल अछि । गुठीप्रसौनी गाउँपालिकक कूल जनसंख्या ४३,७९७ रहल अछि ।
1. भौगोलिक अवस्थिति
गुठीप्रसौनी गाउँपालिकाक क्षेत्रफल ११२.१७ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । एकर सीमाना पूर्वमे चितवन राष्ट्रिय निकुञ्ज आ भारत पश्चिममे बर्दघाट आ प्रतापपुर नगरपालिका उतरमे चितवन राष्ट्रिय निकुञ्ज आ बर्दघाट नगरपालिका तथा दक्षिणमे भारत रहल अछि ।


text:
मैथिली फ़िल्मक विकास में प्रारंभसंहि अनेकानेक झंझट आ झंझावात आबिते रहल
अछि।चाहे फ़िल्म निर्माण होय वा फ़िल्मक
प्रदर्शन, फ़िल्म सं संबंधित व्यक्तिके कयकटा बाधा सं गुजरS पड़ैत छै। मुदा ई समस्या आर
गंभीर आ पैघ मानल जायत अछि जखन फ़िल्म बनलाक बादो ओकर प्रदर्शन सिनेमा गॄह में नहिं
होयत छै। परिणामस्वरुप सिनेमा बनेनिहार आर फ़िल्म देखबाक आस रखने साकांक्ष
दर्शक दुनु के मन में क्षोभ उत्पन्न भ जायत छै।
मैथिली फ़िल्मक एखन धरिका सबसं चर्चित
फ़िल्म “ ससता जिनगी महग सेनुर”क निर्देशक मुरलीधर के कहब छैन जे आजुक समयमें
मिथिलांचलमें सिनेमा हॉल भेटनाइ बड्ड मुश्किल भ गेल अछि। कोनो हॉल मालिक 2-3 दिनक
लेल हॉल देबक लेल तैयार नहिं होयत छैथ, जखनकि मिथिला राज्यक मांग केनिहारक संख्या
दिनानुदिन बढि रहल अछि, कला संस्कृतिके दुहाइ दय कए मिथिलांचल में लोक सब जिकरि रहल अछि मुदा केऊ गोटे अहि दिस धेयान नहिं दैत छैथ जेकि
बड्ड अशोभनीय अछि। मुरलीधर जी कहैत छैथ- "फिल्म केओ बनावैथि हुनका सब मैथिली फिल्म निर्माता, निर्देशक सब मिल क संग दियौन, प्रोत्साहन करियौन, यदि कोनो समस्या होई छैक तेकर समाधान खोजु, ताहि लेल मैथिली निर्माता, निर्देशक संघ सेहो बनावल जासकैत छैक्, एकजूटताक एकटा रस्ता बुझा रहल अछि। हम त हिन्दुस्तान अखवारक अंतर्वाता मे
कहने रहियैक जे भोजपुरी फिल्मक मार्केट त सम्पूर्ण भारत मे छैक, मगर मैथिली फिल्म के लिये तो बस मिथिलांचल ही एक्
टैरेट्री है जहाँ ए फिल्मे चलेंगी, मै पटना स्थित डिस्ट्रीब्यूटरोँ, बूकरोँ से एक ही आग्रह करता हूँ कि जब भी, कोई भी, मैथिली फिल्म बनाये तो कृपा कर उन्हे
फिल्म रीलिज करने हेतु सिनेमा हाल उपलव्ध करवाया जाय ।" ओ आगू कहैत छैथ –“हम त मिथिला राज मांगनिहार सबके, मैथिली भाषा सांस्कृतिक झंडा उठनेहार ठिकेदार सबसँ करबद्ध प्रार्थना करैत छियैन जे मात्र भाषणवाज़ी आ पींग
हौँकला सँ काज नहि चलत, अप्पन माईट पाईन, भाषा संस्कृति लेल दृढ संकल्पित होईयोक।“
दोसर दिस मैथिली फ़िल्म “ कखन हरब दुख मोर’क अभिनेता फ़ूल सिंहके कहब छैन जे मिथिलांचलक
लोक साम्स्कृतिक रुपमें निष्प्राण भ गेल छैथ। हुनका जगेनाइ, हुनका सं एहि संबंध
में आन्दोलन करेनाइ आजुक समयक मांग थीक जायसकि हॉल माळिक पर दबाब पड़ैय आ
मैथिली फ़िल्मके प्रदर्शन मेम सुभिस्ता होय। अपन फ़िल्म” कखन हरब दुख मोर’के बिहार सरकार सं टैक्सफ़्री करआबक मांग करय के योजना बना रहल
छैथ।
प्रसिद्ध फ़िल्म
समीक्षक, फ़िल्म निर्देशक आ साहित्यकार किसलय कृष्ण लिख रहल छैथ जे “छोट आ पैघ बजट
केर निर्मित (भारत आ नेपाल) मे करीब दू दर्ज़न एहेन फिल्म ऐछ जाकर एखन धैर छविगृहक पर्दा नहि भेटि सकल अछि । प्रीतक बाजी, मिथिलाक चारि धाम,पिया भेल परदेसी, मायक
ममता, गामक लाज, हमर अप्पन गाम अप्पन
लोक, मायक क़र्ज़ , साजन अहाँ बिना आदि
एकर ज्वलंत उदहारण अछि। इन्द्र पूजा सँ दुर्गा पूजा बीत गेल । परदेस सँ मैथिली फिल्म (फेसबुक ग्रुप) केर बहुतो सदस्य
गाम आयल छथि... काल्हि एक मित्र एहि सन्दर्भ मे प्रश्न केलाह......हमरा तत्काल कोनो
उत्तर नहि बुझायल...आ मैथिली फिल्म सन्दर्भ मे विद्यापतिक पांति मोन पडि गेल मैथिली फिल
सन्दर्भ मे..... सखी हे हमर दुःखक नहि ओर ।"
उपरोक्त समस्याक निराकरण
भेले सं मैथिली सिनेमाक विकासक बाट दुरुस्त भ सकैत अछि। आ एहि के लेल समग्ररुपे
आन्दोलन करबाक चाही।


text:
मैथिली, हिन्दीमें रचना करैत
साहित्य साधनामें लागल, मैथिली फ़िल्म ' पीरितिया” सं अपन फ़िल्मी कैरियर प्रारंभ करय
बला उत्साही कलाकार सत्येन्द्र जीसं भास्कर झाक संगे भेल गप्प-शप्पक किछु अंश :
सर्वप्रथम
अहां अपन प्रारंभिक जीनगी, शिक्षा-दीक्षाक बारेमें किछु बताबी।
मूलरुपसं
हम मधुबनीके रहनिहार छी, मुदा सम्प्रति दरंभंगाके कर्मभूमि बनौने छी। मैथिली साहित्यमें एमए
केलाक बाद हम एखन पीचडी कए रहल छी। हमर शोधक विषय अछि- आधुनिक मैथिली नाटकमें
महेन्द्र मलंगियाक योगदान: एक विश्लेषणात्मक अध्ययन । एकर
अलावे एखन हम मास कम्यूनिकेशन तथा जर्नलिज्ममें पीजी डिप्लोमा सेहो कए रहल छी।
दरभंगा रेडियो स्टेशनक लेखा विभागमें कार्यरत छी। वर्ष 2007में हमर लघकथाक एकटा
पोथी “ अहीं के कहै छी” प्रकाशित
भेल अछि।
अहांक अभिनय दिस कोना आ कहिया रुझान भेल ? अभिनय
करयके प्रेरणा कतय सं भेटल ?
हमर बाबू
जी अमर चन्द्र झा, गयामें छलाह आ 5 कक्षा धरि ओहि ठाम हमर पढाई
लिखाई भेल। बाबू जी ओतय प्रोफ़ेशनल नाटक करैत छलाह । कालानतर में बाबू जी बम्बई चलि
गेलाह आ किछु संघर्षक बाद ओ अनतः हिन्दी सिनेमामें सहायक निर्देशक के रुपमें काज
करय लगलाह । केदार नाथ शर्मा, धीरु भाई देशाई, नाना भाई भट्ट (महेश
भट्टक पिताजी) आदि
संग लगभग 22 गोट हिन्दी आ 1टा गुजराती फ़िल्म केलाह। एहि प्रकारे अपन घरक फ़िल्मी वातावरण आओर
फ़िल्मानुरागी पिताक गहीर प्रभाव हमरा पर पड़ल। बादमें अपन अभिनयके निखारबाक लेल हम
रंगमंच सं जुड़ि काज करय लगलहुं।
अहांक बाबूजी कोन कोन हिन्दी फ़िल्ममें सहायक निर्देशक रहैथ, किछु बता सकैत छी?
हुनक
प्रमुख फ़िल्ममें "संत
ज्ञानेश्वर", "महासती अनुसूया", " स्पाय इन रोम", "चोर दरबाजा", फ़्लाईंग मैन", "सेजल सुमुरो" (गुजराती) किशोर साहूक संग " नया मंदिर", नाना भाई भट्ट संग 'मशाल'आदि किछु नाम अछि।
अहांक पहिल फ़िल्म छल श्याम भास्कर द्वारा
निर्देशित मैथिली फ़िल्म “पीरितिया” । ई फ़िल्म अहांके कोना भेटल छल ?
श्याम भास्कर जी प्रयोगधर्मी लेखक आ निर्देशक छैथ जे सदिखन मैथिली
सिनेमाक प्रति गंभीर चिन्तनमें लागल रहैत छैथ ।ओ हमरा कथाकार आ कविके रुपमें पहिने
सं चिन्हैत छलाह, मुदा जखन कास्टिंग कएल गेलई ट ओ हमरा
एकटा भूमिका देलनि, रंनिंग रोल छलै। शूटिंग समाप्त भेलाक
बाद हम श्याम भैयासं डेरायत डेरायत पुछलियेन जे हमर काज केहन लागल ? ओ कहलाह जे हम अहाकें रोल दयके कोनो गलती नहिं केलहुं। हुनक
उत्साहपूर्ण बोल हमर कानमें जेना मिसरी घोरि देने होय, जेना
बुझायल। एहि सं हमर उत्साह बनल रहल आ अभिनयक क्षेत्रमें आगू बढबाक प्रेरणा सेहो
भेटल।
एखन धरि कोन कोन फ़िल्म एवं सीरीयलमें अभिनय केने छी ?
जेना हम
कहि चुकल छी, हमर
पहिल फ़िल्म छल “पीरितिया”। तकरा
बाद अभिजीत सिंहक “ दुलरुआ बाबू”, विजय कुमारक हिन्दी टेलीफ़िल्म “ श्यामा दर्शन”,
सौभाग्य मिथिलाल लेल श्याम भास्कर द्वारा निर्देशित सीरियल “
डॉ टोपीबाला”, लाइफ़ ओके पर प्रसारित “
सावधान इन्डिया”, रवि खान्डेलवाल
निर्देशित लघु मैथिली फ़िल्म “कोखि”, श्याम भास्करक “ फ़ेर हेतई भोर” आदिमें अभिनय केने छी। उदय राज द्वारा निर्देशित मैथिली फ़िल्म “
घोघमें चांद” जल्दिये रिलीज होयत।
“फ़ेर हेतई भोर” केर मूल कथ्य की थीक ? किछु बताबी ।
एहि
फ़िल्मक कथा राजनैतिक जीवनमें आयल स्खलनक परित: घुमैत अछि, जाहिमें
सत्ताक क्रूरता आ निरंकुशताक दर्शन होयत अछि। फ़िल्मक नायक अपन स्वार्थसिद्धिक लेल
कृत्य-कुकृत्यक मध्य कोनो अन्तर नहिं करैत छैथ । हुनका लेल सत्ता मात्र हितपोषणक
पर्याय थीक। एहि फ़िल्मक विषय-वस्तु मैथिली सिनेमाक दर्शक लेल नव अछि। मैथिली में
यथार्थवादी सिनेमाक घोर अभाव अछि। आशा करैत छी जे “ फ़ेर
हेतई भोर”सं यथार्थवादी सिनेमाक आरंभ होयत । एकटा आओर खास
बात। एहि फ़िल्ममें कोनो गीतक प्रयोग नहिं अछि।
बड्ड नीक ! अहां कोन कोन मैथिल अभिनेतासं प्रभावित छी ?
रवि
खंडेलवाल, राजीव सिंह, अनिल मिश्रा, मुरलीधर जी आदि किछु गोटे छैथ
जिनकर अभिनय सं हम बेसी प्रभावित छी। ई लॊकनि सम्पूर्ण कलाकार छैथ ! आ हमहु एकटा नीक कलाकार बनबाक प्रयास कए
रहल छी। एहि लेल हमरा एकहन बड्ड काज करबाक अछि। आब आगू देखियौ की होयत अछि।
अहांक हिसाबे मैथिली फ़िल्मके मिथिलामें
लोकप्रिय नहिं होमयके पाछु की की कारण अछि ?
हमरा जनतवे नीक कथाक अभाव, दक्षता व कुशलता सं
तैयार पटकथाक अभाव, निर्देशक-निर्माता द्वारा आर्टिस्टक ड्रेस, मेक-अप सबमें समझौता,
आ कहानीमें समय सं पाछू चलबाक सोच जड़ियायल छै। ओना हमरा बुझने
जाबत तक प्रदर्शन व्यवस्था नहिं सुधरत, ता धरि माय्थिली
सिनेमाक प्रगति बाधित होयत रहत। अनेको फ़िल्म त लेपटोपेमें रहि जायत अछि। दोसर अहम
कारण, प्रोफ़ेशनल डायरेक्टरक घोर अभाव अछि मैथिलीमें,
ओना आई काल्हि निर्देशक बनबाक होड़ लागि गेल अछि।
मैथिली सिनेमाक भविष्य अहां किनक किनकर हाथमें उज्जवल देख रहल छी ?
मुरलीधर
जी, अभिजीत सिंह, श्याम भास्कर, उदय राज आदि किछु निर्देशक छैथ
जे जदि नियमित रुपे फ़िल्म बनाबैथ त नीक संभावना बनत। आजुक समयमें मैथिली
सिनेमाके लगातार हीट फ़िल्मक आवश्यकता छै। मनोज श्रीपति जी सेहो कुशल निर्देशक छैथ।
हिनको पर मैथिली सिनेमा बहुत निर्भर अछि।
हमेशा ई
आरोप लगायल जा रहल अछि जे मैथिली फ़िल्मके रीलिज करबाक लेल , प्रदर्शित करबाक लेल
हॉल नहिं भेटैत अछि। से की कारण ?
एहि बारेमें हम विशेष त नहिं कहब कियेक तS हम
प्रोडक्शन सं कनियो नहिं जुड़ल छी, मुदा जेना सुनै छीयै जे
आन क्षेत्रीय भाषाक एजेन्ट सं किछु बाधा उत्पन्न करैत छैथ ।
सत्येन्द्र जी अतेक समय देबै लेल अहांके बहुत बहुत धन्यवाद!
धन्यवाद, भास्कर जी ।


text:
15 जून 1942 कें मातृक भटपुरा (मधुबनी) मे जन्म लेनिहार, मूलतः रैमा, झंझारपुर (मधुबनी)क वासी गुणनाथ झा 1964 सं कोलकाता मे रहि रहल छथि. गुणनाथ झा नाट्यकर्मी ओ नाट्यलेखक छथि. हिनक कइएक गोट नाटक बेस चर्चित-प्रशंसित रहल अछि. हेमनिएमे साहित्य अकादेमी, दिल्ली हिनका 'बांग्ला एकांकी नाट्य संग्रह'क लेल बर्ख 2013 हेतु अनुवाद पुरस्कार देलक अछि. मिथिमीडिया लेल गुणनाथ झा सं भेंट क' बातचीत कएलनि मिथिलेश कुमार झा.
साहित्य अकादेमीक अनुवाद पुरस्कार हेतु चयन पर बधाइ ओ शुभकामना. ई समाद हमरा कइएक कारणे आह्लादित कएलक. अपने कें केहन लागि रहल अछि?
पुरस्कार समादसं एक दिस खुशी भेल त' दोसर दिस माथ पर उत्तरदायित्व घनगर बुझाय लागल अछि. ई आकांक्षा आब बेसी प्रबल भ' गेल अछि जे नाटकक क्षेत्र में किछु करी.
अपनेक लिखल पहिल नाटक कोन अछि आ एखन धरि कए गोट नाटक लिखल ओ प्रकाशित अछि?
पहिल नाटक 'कनिया-पुतरा' आ तकर बाद 'पाथेय', 'शेष नै', 'आजुक लोक', 'जय मैथिली' आदि नाटक लिखल अछि. संगहि 'लाल बुझक्कड़', 'मधुयामिनी', 'सातम चरित्र', 'अभिनव विद्यापति' आदि एकांकी सेहो लिखने छी. एहि समस्त कृति मे 'शेष नै', आजुक लोक, लाल बुझक्कड़, अभिनव विद्यापति आदि अप्रकाशित अछि.
साहित्यिक विधा मे अपन बात कहबाक लेल अपने नाटकहि कें माध्यम बनाओल, तकर कारण?
मैथिल जन्मजात मनोरंजनप्रिय होइ छथि. संगहि जनजागरण दृष्टिए ई विधा सर्वाधिक सशक्त छै.
अपन लिखल नाटक सभमे सबसँ नीक अपने कें कोन लगैत अछि?
पाथेय आ शेष नै
नाटक लिखबा काल अपने कोन वास्तु सभकेँ धियान मे रखैत छिऐ?
पहिने समाज, तखन कलाकार, मंच, मंच-तकनीक आदि विभिन्न वस्तु सभ.
मैथिली नाट्यकार मे सम्प्रति के' सभ नीक काज क' रहल छथि?
हम सभ केंद्र बिंदु पर नहि छी. तखन विश्वास अछि जे भविष्य मे स्थिति सुधरतै आ से नाट्यलेखनक लगातार चेष्टा सं संभव छै.
कलकत्ता मैथिली रंगमंच पर के' सभ नीक कलाकारक रूपमे काज कएने छथि?
निर्देशकक रूप मे कमलनारायण कर्ण, पं. त्रिलोचन झा, श्रीकांत मंडल आदि. कलाकारक रूप मे लक्ष्मीनारायण मिश्र (पचही), जनार्दन झा, फेकू मिश्र, विश्वम्भर ठाकुर, श्रीकांत मंडल, शुकदेव ठाकुर, रामलोचन ठाकुर, कमल नारायण कर्ण, त्रिलोचन झा, रेखा झा (पहिल मैथिलानी रंगकर्मी, 1965में घनानाथ झा केर नाटक 'शैव्या-हरिश्चंद्र' मे), शारदा चौधरी (शेष नै, 1980-81मे) आदि.
मैथिली नाट्यलेखन मे अवरोधक तत्व की छै?
रंगमंच कमी.
नाट्यलेखनमे आगां अपनेक की योजना अछि?
नाट्यपत्रिका (लोकमंच)क माध्यमसं अवरोधक तत्व कें सोझाँ आनी. नव नाटक लिखबाक विचार सेहो अछि.
मैथिली रंगमंच कें उपलब्ध सुविधा आ मैथिली नाट्यलेखन मे की सामंजस्य अछि?
मैथिली नाटक त्रिकोण मे फँसल अछि. गामक दर्शक शहरी नाटक नै बुझै छै. गामक दर्शककें धियान मे राखि नाटक नै लिखा रहल छै. मात्र भावनाकें धियानमे राखि नाटक नै लिखेबाक चाही.
अपनेकें बांग्लासं मैथिली मे कुशल अनुवादक हेतु अनुवाद पुरस्कार देल जयबाक घोषणा भेल अछि. अनुवाद करैत काल की सभ धियान में रखैत छियै?
भाषा, शैली, चरित्र, सम्बोधन, हिज्जे, पात्र, संबंध, भाव, शब्दार्थ आदि कें विशेष रूपेँ.
अपने सभक द्वारा दक्षिण कोलकाता मे सेहो खूब नाट्यमंचन भेल. तकर कोनो ख़ास कारण?
दक्षिण कोलकाता उत्साही दर्शक विशेष क' विश्वनाथ झा (जगति-बेनीपट्टी) ओ हरिलाल ठाकुर (सरिसव पाही-हाटी) आक्रोश जे सभ मंचन उत्तरे कोलकाता मे किएक होइत अछि? मिथियात्रिक दक्षिणमे जा क' कइएकटा नाटक कएलक. एहिमे हिनका लोकनिक सहयोगो भेटल. तकर बाद मिथियात्रिक घूमि-फिरि क' नाटक करय लागल.
अपन शिक्षा, आरंभिक जीवन आ वृत्तिक विषय मे कहल जाय?
शिक्षा गाम, सरिसव आ दड़िभंगा मे भेल. हम अंग्रेजी सं एमए करैत रही जे अपूर्ण रहल. कलकत्ता हम पढ़बाक उद्देश्ये आएल छलहुं मुदा एहि ठाम मैथिल समाजक गरीबताइ देखि नामांकन नै करओलहुँ आ सामाजिक कार्य करबाक निर्णय लेलहुं. पछाति एलआईसी मे नौकरी कएलहुँ. 21 बरखक अवस्था मे पहिले-पहिल उपन्यास लिखलहुं जे अप्रकाशित-अनुपलब्ध अछि. आरंभिक काल मे कविता सेहो लिखैत रही, किछु प्रकाशितो भेल अछि. हमर पिता बांग्ला जनैत छलाह. मिथिलाक्षर हमरा माए-पितियाइनकें अबैत छलनि. हमरो अबैत छल. माएकें त' मात्र मिथिलाक्षरे टा अबैत छलनि. कलकत्ता मे मिथिला कलाकेन्द्र / मिथियात्रिक संस्थापक मे हमहूँ छी.
(फोटो-गुंजनश्री :पटना प्रवासक दौरान गुणनाथ झा पत्नीक संग)
(फोटो-गुंजनश्री :पटना प्रवासक दौरान गुणनाथ झा पत्नीक संग)


text:
बिहारक गया जिला मे सीएम नीतीश कुमार कें चुनावी सभा मे सोमदिन हड़कंप मैच गेल जखन मंच पर एकटा युवक पत्थर फेंक देलक। मुदा ककरो चोट नहि लागल।
प्राप्त जानकारी कें अनुसार अतरी विधानसभा क्षेत्रक जगदीश चंद्र उच्च विद्यालय कें मैदान मे सीएम केर सभा चल आयोजित कयल गेल छल। सीएम नीतीश जखन अपन भाषण समाप्त क’ मंच पर लागल कुर्सी पर बइसा गेला तखने जनसभा मे उपस्थित एकटा युवक स्टेजक ओर पत्थर फेंक देलक। अवसर पर उपस्थित सुरक्षाकर्मि युवक कें तुरंत पकैड़ लेलक। युवक सं पूछताछ केलक बाद कड़ा चेतावनी देल गेल।
अहिसँ पहिने मुख्यमंत्री नीतीश कुमार राजद पर निशाना साधैत कहलनि जे पति-पत्नी कें राज मे अपहरण उद्योग चलैत छल। वर्ष 1990 सं 2015 धरी हुनक 15 सालक शासन मे नरसंहार, अपहरण आ गुंडागर्दी कें बोलबाला छल। वर्ष 2005 सं काज करबाक अवसर भेटल त’ हम कानूनक राज स्थापित केलाउ। अपराधक ग्राफ गिरल आ अपहरण उद्योग पूर्ण तरहे बंद भ’ गेल। इहे कारण अछि जे देश मे बिहार आब अपराधक मामला मे 23 वा स्थान पर पहुंच गेल अछि।
मुख्यमंत्री सोमदिन गया आ आरंगबाद जिलाक विभन्नि विधानसभा क्षेत्र मे चुनावी सभा कें संबोधित केलनि। ओ कहलनि जे राजद शासन मे अल्पसंख्यक कें खालि ठकल जा रहल छल। हमरा सब कें काज करबाक अवसर भेटल त’ भागलपुर दंगा कें पीड़ित कें न्याय देबाक काज केलाउ। मदरसा शक्षिक कें सरकारी स्कूलक शक्षिक कें तरहे सुविधा देल गेल। बेरोजगार युवक-युवति कें ट्रेनिंग तथा पूंजी उपलब्ध करा क’ हुनक रोजगारक इंतजाम कयल गेल ।
मुख्यमंत्री नीतीश कुमार कहलनि जे जनता फेर सेवा करबाक अवसर देता त’ राज्यक सभ गाम कें आब सौर उर्जा सं रौशन करब। छात्रक जिला स्तर पर निक तकनीकी ट्रेनिंग देल जायत, जाहिसँ हुनका निक सं निक रोजगार भेटय। सब खेतक सिंचाई कें लेल पानि उपलब्ध करायब। रोजगार कें नव-नव अवसर उपलब्ध करायब। स्वावलंबीआ सक्षम बिहारक लेल सात नश्चिय पार्ट 2 पर काज होयत।


text:
> मिथिला विकास परिषद केर ई नीक पहल
कोलकाता. मिथिला मे घर-घर गीतगाइन आ तइयो गीतगाइनक अभाव. ई आश्चर्यचकित करैत अछि. गीत गायब मैथिलानी लेल कोनो पहाड़ तोड़ब नहि. ई ओ गुण अछि जे मिथिलाक सभ माय अपन बेटी मे भरैत अछि आ पुतहु मे तकैत अछि. मुदा एतेक रहितो एकैसम शताब्दिक दोसर दशक मे मिथिलाक घर-घर आ जन-जन मे जखन पछिमाहा संस्कृतिक प्रभाव पसरल अछि, गीतगाइन भेटब मोश्किल भेल जा रहल अछि. कोलकाता मे मिथिला महोत्सव अपन संस्कृति कें टटोलबाक नीक अवसर देलक अछि. मिथिला विकास परिषद मूल तकैत महोत्सवक दोसर दिन गीतगाइन प्रतियोगिता केर आयोजन कयलक आ ओकर अप्रतिम सफलताक बाद गीतगाइन कें सम्मानित कयलक.
'गीतगाइन प्रतियोगिता 2012' मे भाग लेनिहार प्रतिभाग़ी कें प्रोत्साहित करबाक लेल 26 अगस्त 2012 (रविदिन) सांझ 5 बजे रवीन्द्र सरणी एवं महात्मा गांधी संगम स्थल पर स्थित दिगम्बर जैन भवन मे विशेष सम्मान समारोहक आयोजन कयल गेल. सुश्री आरती झा एवं सुश्री प्रियंका झा द्वारा गाओल भगवतीक वन्दना, बासुकीनाथक स्तुति ओ उपस्थित पाहुन लोकनिक सम्मान मे स्वागत गीत सं एहि कार्यक्रमक शुभारंभ कयल गेल. तारकेश्वर मिश्रा (सम्पादक, प्रभात खबर) बाबा विद्यापतिक प्रतिमा पर माल्यार्पण करैत दीप प्रज्ज्वलित क' उदघाटन कयलनि. मंचस्थ अतिथिगण मे प्रख्यात साहित्यकार एवं शिक्षाविद डॉ वीरेन्द्र मल्लिक, प्रो शंकर झा, समाजसेवी युगल किशोर झा, प्रसिद्ध समालोचक प्रफ़ुल्ल कोलख्यान, मीरा झा, सृष्टिनारायण झा आदि उपस्थित छलाह.
एहि अवसर पर सुप्रसिद्ध मैथिलसेवी तेजनारायण झा द्वारा प्रकाशित एवं श्रीमती मीरा देवी द्वारा संकलित 'श्री भगवती आराधना' पुस्तकक विमोचन भेल.
कार्यक्रमक अन्त मे गीतगाइन प्रतियोगिताक समस्त प्रतिभागी सुर-साजक संग गीत प्रस्तुत कयलनि एवं तदुपपरान्त हुनका लॊकनि कें पुरस्कृत कयल गेल.
(Report/Photo: भास्कर झा)


text:
कांग्रेस पार्टी बीजेपी आओर नरेंद्र मोदी के सांप्रदायिक करार करि जमि क कोसैत अछि. कांग्रेस आरोप लगाबैत अछि जे बीजेपी धर्म के राजनीति करैत अछि.
मुदा जखन कांग्रेस अध्यक्ष सोनिया गांधी जामा मस्जिद के शाही इमाम अहमद बुखारी से मिल बीजेपी के खिलाफ एकमुश्त अल्पसंख्यक वोट देबय के बात करलीह तखन कि ई धर्मनिरपेक्षता
के बात भेल की.
बुखारी प्रेस कॉन्फ्रेंस करि मुसलमान के बीजेपी के खिलाफ आओर कांग्रेस...टीएमसी के पक्ष मे वोट देबय के एलान करय छथिन्ह कि ई धर्मनिरपेक्षता अछि.
धर्मनिरपेक्षता के दुहाई द जे लोक पूरा भारत मे हो-हल्ला करय छथिन्ह वो पाकिस्तान आओर कश्मीर मे हिन्दू के प्रति होएवाला भेदभाव पर मौन ध लए छथिन्ह.
अगर अहां मुस्लिम हित के बात करिऔ तं धर्मनिरपेक्ष...आओर हिंदू हित के बात करिऔ तं साम्प्रदायिक. हिंदू धर्मगुरु सं बात करिऔ सं साम्प्रदायिक आओर मुस्लिम धर्मगुरु सं फतवा जारी करबिऔ तं धर्म निरपेक्ष.
दोसर के सांप्रदायिक बताबए वाला राहुल गांधी जखन बीजेपी के पीएम पद के उम्मीदवार नरेंद्र मोदी के बोटी-बोटी काटय वाला बयान दय वाला सहारनपुर के कांग्रेसी उम्मीदवार इमरान मसूद के पक्ष लय छथिन्ह त कि ओ धर्मनिरपेक्ष भेलाह.
देश मे अहां करीब-करीब सभ हिंदू नेता के मुस्लिम हित के बात करैत देखैत होएब मुदा कि अहां कोनो मुस्लिम
नेता के हिंदू हित के बात करैत देखलौं?
अहां कई हिंदू के वालेकुम सलाम कहैत सुनने होएब मुदा कोनो मुस्लिम के जय श्रीराम या हरि ओम कहैत सुनलौं?
चुनाव के समय मुलायम सिंह यादव...नीतीश कुमार आओर लालू यादव जैसन नेता के मुस्लिम टोपी पहिनने देखैत होएब मुदा कोनो मुस्लिम नेता के कहिओ तिलक लगनौ देखलौं?
विकिपीडिया के अनुसार धर्मनिरपेक्षता, पंथनिरपेक्षता या सेक्युलरवाद एक आधुनिक राजनैतिक आओर संविधानी सिद्धान्त अछि. धर्मनिरपेक्षता केर मूलत: दूटा प्रस्ताव अछि-
1) राज्य केर संचालन आओर नीति-निर्धारण मे धर्म, मजहब (रेलिजन) केर हस्तक्षेप नहि होबाक चाही.
2) सभ धर्म केर लोग कानून, संविधान और सरकारी नीति के आगा एक समान अछि.
धर्मनिरपेक्षता के बारे मे आओर जानए लेल ई लिंक क्लिक करु
धर्मनिरपेक्षता की भारतीय अवधारणा
देश के संविधान मे सभ धर्म के मानय वाला लोक के समान अधिकार देल गेल अछि. धर्म के आधार पर ककरो से कोनो भेदभाव नहि कएल जाएत. सभ लोक के अपन धर्म आओर संस्कृति के रक्षा करैत जीवन यापन करय के अधिकार अछि.
धर्मनिरपेक्षता के मतलब अछि जे देश के सभ नागरिक अपन मर्जी सं कोनो धर्म केर पालन करि सकय छथिन्ह. सभ धर्म केर लोक के देश में बराबर अधिकार प्राप्त होएत. धर्म के आधार पर ककरो सं कोनो भेदभाव नहि कयल जाएत. सरकार के जिम्मेदारी होएत जे सभ धर्म केर लोक के सुरक्षा आओर बराबर अवसर मिलैत रहय
मुदा वोटबैंक के राजनीति मे आईकाल्हि जे अल्पसंख्यक के बात करय छथिन्ह वो अपना के धर्मनिरपेक्ष कहय छथिन्ह आओर बाकी के साम्प्रदायिक. अहांके कि कहनाए अछि एहि पर. अहां अपन राय जरूर राखु.


text:
नवका- पुरनका लेख सर्च करु...
कि नहि बनत बिहार अगुआ ?
पिछला लेख मे अहां सभ पढ़ने होएब जे बिहार सरकार नरेगा के माध्यम सं लोक के साक्षर करय चाहैत अछि. एहि पर किछ लोक के कहनाय छनि जे ई सरकार के पाई के बर्बादी अछि. एकर कोनो फायदा नहि होएत. लोक के पाई खाए लेल एकटा आओर बहाना मिलि जाएत. अहां सभ के कि लगैत अछि? कि सच मे एकर कोनो फायदा नहि होएत? कि सही ढंग सं लागू करि बिहार फेर सं देश मे अगुआ नहि बनि सकैत अछि? अगर नहि त आओर कि कएल जा सकैत अछि? एहि मे कि -कि होबाक चाही जेहि सं पाई के बर्बादी नहि होएत आओर ओकर सदुपयोग होएत? अहां सभ अपन विचार जरूर राखु. अपन कमेंट लिखु... हमरा मेल करु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
एहि बेर दिल्ली सं गाम जाए के क्रम मे पहिने गाम नहि गेलहुं. किछ दिन दरभंगा शहर मे रहय पड़ल. दरभंगा मे भगिनि के शादी छल ताही लेल सभ कोई... सभ रिश्तेदार दरभंगे आबि गेल छलखिन्ह. ओना त शादी सं पांच दिन पहिने पहुंचि गेल छलहुं तखनो सभ गोटे दरभंगे आबि गेल छलखिन्ह तखन हमहुं गाम केवटी जा क कि करतहुं. ओना गाम बेसि दूर नहि अछि शहर सं बस 16 किलोमीटर. सभ लोक के दरभंगा पहिनहि आबय के एकटा कारण ओहि बीच श्याया माई मंदिर मे नवाह यज्ञ के होनाए सेहो छल.
दरभंगा के राज कैंपस मे राज श्मशान मे स्थित मां रमेश्वरी श्यामा काली मंदिर मे पूजा-अर्चना... हवन... यज्ञ के संग नवाह यज्ञ 7 नवंबर के शुरू भेल छल. एहि दौरान लगातार जय श्यामा माई श्यामा माई श्यामा माई जयश्यामा माईनामधुन संकीर्तन चलैत रहल. नामधुन शुरू करय वाला मे काशीनाथ झा किरण... सुष्मा झा...ममताठाकुर...पारस पंकज...अनामिका जी संग कइटा कलाकार शामिल छलाह.
श्यामा माई के लेल होए वाला नवाह यज्ञ में दरभंगा... मधुबनी... सीतामढ़ी ...समस्तीपुर सं लsक नेपाल तक के लोक सभ पहुंचल छलखिन्ह. नवाह खूब धूमधाम सं भेल. एहि ठाम नौ दिन तक चौबीसों घंटा श्यामा माई के नामधुन के जाप होएत रहल. एहि दौरान लगातार हवन सेहो होएत रहल.
एहि् मंदिर पर आब सरकारी नियंत्रण अछि. सरकारी नियंत्रण मे ई तेसर नवाह यज्ञ छल. एहि मंदिर मे ई नवाह यज्ञ बीस साल सं बेसि सं भ रहल अछि.... तेइस साल सं. शुरू मे ई यज्ञ लोक सभ के कल्याण के लेल पांच साल धरि करय के संकल्प लेल गेल छल मुदा लोक सभ मे एकरा प्रति एतेक लगन... उत्साह... भक्ति कायम भ गेल जे ई आई धरि चलि रहल अछि. मां श्यामा न्यास समिति के ओर सं बनल आयोजन समिति एहि पूरा आयोजन के करौलक.
नवाह यज्ञ के दौरान चूंकि हमहुं दरभंगे मे छलहुं त एहन मौका हाथ सं केना जाए देतहुं. पहुंचलौ मंदिर. मंदिर मे भारी भीड़.
ठेलम-ठेल. जेम्हर जाउ ओम्हर भीड़े-भीड़. मंदिर के भीतर सं लs क बाहर तक. मुदा आयोजन समिति के लोक सभ के... मंदिर के भीड़ नियंत्रित करय वाला कार्यकर्ता सभ के देखि के लागल जे ओ भीड़ के आओर बढ़ाबय मे लागल छथि. हुनकर कोशिश ई नहि रहैन्हि जे लोक के कोनो असुविधा नहि होए... लोक नीक सं जल्दी-जल्दी दर्शन कs मंदिर परिसर सं बाहर चलि जाउथ... बल्कि ओ आओर एहन स्थिति पैदा करि रहल छलखिन्ह जेहि सं भीड़ एकहि ठाम अटकल रहल... धक्का-मुक्की होए... भगदड़ जका स्थिति पैदा होए. सभ किछ सिस्टमैटिक ढ़ंग से करय के जगह ओ सभ जबरन... ओहिना भीड़ बनौले छलाह.
एहिना हाल हमरा भंडारा... कुमारि भोजन... बटुक भोजन के दौरान सेहो देखय लेल मिलल... गेट के बाहर जतेक लोक के भोजन कराबय के छलन्हि करीब-करीब ओतबे लड़की सब ठाड़ छलीह ... मुदा गेट पर ठाड़ दू- तीन टा मुस्टंड टाएप के लोक सभ जबरदस्ती गेट के आधा सं बेसि बंद कs भीतर घुसय लेल भगदड़ टाएप के माहौल बना देलखिन्ह जेहि सं धक्का-मुक्की होए लागल
मेला मे एकटा चीज आओर देखय लेल मिलल जे जखन आयोजन समिति सं जुड़ल आ मंदिर सं जुड़ल कोनो प्रमुख लोक एम्हर- ओम्हर सं गुजरय छलखिन्ह त पांच-सात टा लोक हुनका एकदम सं राजा- महाराजा टाएप स्वागत करैत एक ठाम सं दोसर ठाम लs जाएत छलखिन्ह एहि क्रम मे ओ पांच-सातटा लोक मंदिर मे दर्शन करय लेल आएल लोक के धक्का देएत एकदम सं कात कs दैत छलखिन्ह... हुनका लेल पांच-सात फीट रास्ता बना दैत छलखिन्ह जेना कि लोक सभ सं सटला सं ओ छुआ जएथिन्ह. आजुक जमाना मे ई सभ देख अचरज सेहो भेल.
जे होए लोक सभ एहि ठाम होए वाला यज्ञ... हवन...नामधुन के खूब आनंद उठएलाह. मेला-ठेला सेहो खूब जमल रहय. दस तरहक झूला... खेल ... तमाशा... पचासों तरहक दोकान... मिठाई... लकड़ी के सामान... शिल्प... लोककला सं जुड़ल सामान...बच्चा सभ के लेल खिलौना... फैशन के सामान सं लs क झिल्ली... मुरही आओर जलेबी तक. सभ किछ मिल रहल छल. ओना एहिठाम होए वाला हवन... यज्ञ के भस्म...विभूति लेबय लेल सेहो भीड़ लागल रहल. गरीब लोक सभ मे साड़ी... कम्बल सेहो बांटल गेल.
नवाह के समापन दसम दिन यज्ञवेदी के पूर्णाहुति सं भेल. मंदिर के प्रधान पुजारी साढ़े ग्यारह बजे हवन मे आखिरी आहुति द आओर बारह बजि के बीस मिनट पर संकीर्तन के संग एहि क्रिया के सम्पन्न कएखिन्ह. एहि अवसर पर लोक सभ जोर–जोर सं श्यामा माई के जयघोष कएलखिन्ह. अगर कोनो साल नवाह यज्ञ के दौरान दरभंगा दिस रहि त देखय लेल जरूर जाउ. नीक लागत.